
	 
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А  К О Р У П Ц И Я Т А
С. 1000, пл. "Света Неделя" №6,  тел: (+359 2)   9401 444, факс: (+359 2) 9401 595




Р Е Ш Е Н И Е  
№  РС-4192#1-23-040

Днес, 28.05.2024 г. в град С., Комисията за противодействие на корупцията, в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И :

Производството е по реда на чл. 89, ал. 1, пр. 1 от Закона за противодействие на корупцията и е образувано въз основа на Решение за образуване на производство за конфликт на интереси № КИ-054 от 04.12.2023 г. на Комисията за противодействие на корупцията по сигнал с вх. № ЦУ01-4192#1/15.09.2023 г. на КПКОНПИ.
Производството е образувано срещу Валя ****** Симеонова – директор на Професионална гимназия по транспорт /ПГТ/, гр. С.
При извършената проверка от дирекция „Противодействие на корупцията“ на КПКОНПИ по повод сигнал с рег. № ЦУ01/С-293/17.05.2023 г. на КПКОНПИ, подаден срещу Валя ****** Симеонова – директор на Професионална гимназия по транспорт, гр. С., е установено, че Валя Симеонова, в качеството й на директор, е назначила в Професионална гимназия по транспорт лица, с които тя се намира в роднинска връзка, а именно: Н.Д.Д.– дъщеря, Д.С.В. – син, П.П.П.– племенник, и К.Д.Д., която има общо дете със сина й. За периода от 2015 г. до 2022 г., на основание чл.18, ал.1, т.13 и чл.20, ал.4, т.1 от ЗОП, са били сключени 25 договора, подробно описани, за строително – ремонтни дейности. За изпълнители са били определени дружествата: „******“ ЕООД, „******“ ЕООД, „******“ ЕООД, „******“ ЕООД, „******“ ЕООД, които към момента на сключване на договорите за СМР са били с едноличен собственик на капитала и представляващ – В.Т.В. Впоследствие тези дружества са прехвърлени на трети лица. Сигналът съдържа информация относно номерата на автомобилите, собственост на Валя Симеонова и Н.Д., както и на автомобилите, собственост на Професионална гимназия по транспорт, от които, според твърдения на сигналоподателя на сигнал с рег. № ЦУ01/С-293/17.05.2023 г., се отклонявало гориво.
С писмо с вх. № КПК-15/20.12.2023 г. и с вх. № КПК-262/09.01.2024 г. на КПК от началника на Регионално управление на образованието /РУО/ - С. – град, са получени доказателства за служебното качество на Валя Симеонова, директор на Професионална гимназия по транспорт, гр. С.; трудови договори и допълнителни споразумения на Н.Д.Д.и П.П.П.; договори за строително – монтажни работи: 5 бр., сключени през 2021 г., и 3 бр., сключени през 2022 г.; копие от Доклад за извършен одит на Професионална гимназия по транспорт; писмо с № 0602-171/16.03.2023 г. от заместник – министъра на образованието и науката; свидетелства за регистрация на 3 бр. МПС, собственост на Професионална гимназия по транспорт, гр. С. С писмо с вх. № КПК-15#2/26.01.2024 г. на КПК от началника на РУО - С. – град, са получени следните доказателства: 2 бр. длъжностни характеристики; поименни разписания на длъжностите и работните заплати на Професионална гимназия по транспорт, гр. С., за 2021 г., 2022 г. и 2023 г.; доклад с вх. № РУ01-22012/28.08.2018 г. до началника на РУО – С. – град; заявка с изх. № 288-1/27.08.2018 г. и с вх. № 3782/27.08.2018 г. на Бюро по труда – С.; справки за изплатени суми на Н.Д.; 10 бр. заповеди на директора на Професионална гимназия по транспорт; справка за изплатени суми за наставничество на учители; списък на служители с допълнителни споразумения за наставничество; дневник на група за занимания по интереси; графици за отработено време; анкетни карти за мнения. С писмо с вх. № КПК-15#5/27.03.2024 г. на КПК от началника на РУО - С. – град, са получени следните доказателства: поименно щатно разписание на ПГТ, гр. С., действащо през 2020 г.; свидетелство за професионална квалификация за „учител по информационни технологии“ с рег. № 0018/05.09.2019 г. на Н.Д.; извадка от входящ дневник на ПГТ; Вътрешни правила за работната заплата; 8 бр. заявления за ръководител на извънкласна дейност; 3 бр. справки за изплатени суми; допълнително споразумение от 11.09.2023 г.; 6 бр. заповеди;  графици за отработено време. С писмо с вх. № КПК-15#7/10.04.2024 г. на КПК от началника на РУО - С. – град, са получени доказателства за получените възнаграждения за датите на упражнени правомощия за 2020 г., 2021 г., 2022 г. и 2023 г.
Служебно е извършена справка в НБД Население и ТРРЮЛНЦ.
Валя Симеонова е поканена на изслушване пред КПК във връзка с образуваното срещу нея производство за установяване на конфликт на интереси на 15.04.2024 г. от  10:30 ч. в град С., площад „Света Неделя“ № 6, ет. 2, в качеството й на директор на Професионална гимназия по транспорт, гр. С., и в това й качество лице, заемащо публична длъжност по чл. 6, ал. 1, т. 50 от  ЗПК. 
Валя Симеонова е изслушана по реда на чл. 90, ал. 5 от ЗПК на заседание на Комисията, проведено на 15.04.2024 г., на което се яви лично. По време на изслушването, обективирано в Протокол с вътр. № КПК-РД-04-60/18.04.2024 г. на КПК, Валя Симеонова обясни, че винаги в своята работа се е основавала на закона и всички действия, които е предприела са законосъобразни. Никога не си е позволявала за една и съща работа, свършена от учители, или за една и съща длъжност, да има разлика във възнагражденията. Всичко, което е правено в гимназията е обсъждано на Педагогически съвет, за което са съставени  протоколи. По отношение на зареждането на автомобилите, собственост на гимназията, заяви, че има сключен договор с „******“. Всеки инструктор има карта и зарежда инструкторските коли като на края на месеца изразходваните суми се фактурират от „******“. По отношение на клубовете по интереси, заяви, че всеки учител има право да е ръководител на клуб по интереси като това е записано в Наредбата за приобщаващо образование. Трябва да има желаещи ученици за сформиране на дадена група за занимания по интереси. Учителите, които желаят да водят такива групи, подават заявления и след решение на Педагогическия съвет се сключват допълнителни споразумения. Парите за групите по интереси са целеви и се отпускат от Министерството на образованието и науката. В ПГТ половината от отпуснатите пари не се усвояват, тъй като учителите, които работят в гимназията, не желаят да има такива групи. Училището предлага много неща, но не разполага с педагогически ресурс - учители, които имат желание да се включат като ръководители. По отношение на наставничеството обяснява, че от близо три години е навлезнала дигитализацията в училището. Независимо от опита, който притежават учителите, те не могат да познават добре възможностите на лаптопите. Поради тази причина във Вътрешните правила за работната заплата е залегнало правило да бъде подпомаган всеки един учител. От гледна точка на дигитализацията и след решение на Педагогическия съвет е сключила допълнително споразумение с дъщеря си – на база на КТД и Вътрешните правила за работната заплата. Това се е наложило, тъй като заместник – директорът е бил в отпуск, а учителката, която е назначила, е трябвало да завърши и придобие квалификация „учител по информационни технологии“. С писмо с вх. № КПК-6375-2/23.04.2024 г. на КПК Валя Симеонова е представил и писмено възражение в същия смисъл, и е приложила доказателства в подкрепа на своите твърдения. Във възражението си Симеонова посочва, че желаещи учители за класни ръководители няма, тъй като това е свързано с допълнителна работа – взаимодействие с родители, с Детска педагогическа стая, с отдел „Закрила на детето“. За разглежданите три учебни години всички учители са класни ръководители с изключение на учители – инструктори, лектори и учители по втори трудов договор. На нито един учител, който е изявил желание за сформиране на група по интереси не му е отказано. Провеждането на занятията е документирано чрез присъствени дневници, които се контролират и заверяват от заместник-директора. Двете допълнителни споразумения за наставничество с Н.Д. са сключени на основание Вътрешните правила за работната заплата и поради факта, че учителят по информационни технологии е неправоспособен учител, а заместник – директорът е в платен годишен отпуск. На заседания на Педагогическия съвет Н.Д. е давала отчет за своята работа като наставник. Към възражението си е приложила следните доказателства: протоколи от заседания на Педагогическия съвет на ПГТ и доклади и заявки – спецификации за обявени свободни работни места в гимназията.

След като обсъди събраните в хода на административното производство доказателства, Комисията установи следното от фактическа страна:

Със Споразумение № РД12-105/01.02.2008 г., сключено между Министерството на образованието и науката, и Валя ****** Симеонова, на основание чл. 107 от Кодекса на труда и на основание проведен конкурс, последната е назначена на длъжността „директор“ на Професионална гимназия по транспорт, гр. С., за неопределен срок. 
Съгласно т. 2 от раздел Трети – „Основни задължения“, от приложената по преписката длъжностна характеристика за длъжността „директор“ от 2008 г., директорът представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия. Съгласно т. 8 от същия раздел, директорът сключва, изменя и прекратява трудовите договори с педагогическия и непедагогическия персонал; обявява свободните работни места в бюрото по труда и в Регионалния инспекторат по образованието в тридневен срок от овакантяването им.
От направена справка в НБД „Население“ се установява, че Н.Д.Д.е дъщеря на Валя ****** Симеонова, а Д.С.В. е неин син. Установява се, че П.П.П.е син на сестрата на Валя ****** Симеонова – Ц.Ц.П., и племенник на Валя Симеонова. Синът на Валя Симеонова има син – С.Д.В., чиято майка е К.Д.Д. 
Видно от направената справка в Регистъра на уведомленията за трудовите договори и уведомленията за промяна на работодател, синът на Валя Симеонова – Д.С.В., е бил в трудово правоотношение с ПГТ в периода от м. януари 2009 г. до м.април 2015 г., а К.Д. е била в трудово правоотношение с ПГТ в периода от м. февруари 2018 г. до м. ноември 2020 г., т.е. извън тригодишния срок по чл. 73 от ЗПКОНПИ /отм./.
С Трудов договор № 164/29.08.2018 г., подписан от Валя Симеонова, в качеството й на директор на Професионална гимназия по транспорт, гр. С., Н.Д.Д. е назначена на длъжността „ръководител на направление информационни и комуникационни технологии“ в гимназията, на основание чл. 68, ал. 1, т. 1 от КТ – до 31.08.2019 г. С Допълнително споразумение № 70/26.06.2019 г., считано от 27.06.2019 г., срокът на трудовия й договор е променен за неопределено време. Приложени са 2 бр. длъжностни характеристики за длъжността „ръководител на направление информационни и комуникационни технологии“, подписани съответно на 31.08.2018 г. и на 13.09.2019 г. от Д. Приложена е и длъжностна характеристика за длъжността „учител – наставник“, подписана на 14.09.2021 г. от Н.Д.
Съгласно основната цел на длъжността „ръководител на направление информационни и комуникационни технологии“ ръководителят на направлението подготвя, организира и провежда обучението на ученици по учебни предмети от училищния учебен план и подпомага технически и организационно директора и педагогическите специалисти при внедряването на информационните и комуникационните технологии, осигурява съвместимостта на базата данни на училището с други системни администратори и организира функционирането на вътрешната информационна система. Основните трудови функции на длъжността са: да проучва, планира и препоръчва подобрения във функционирането на наличната информационна и комуникационна мрежа за осигуряване на оптимален работен режим; организира и координира процеса на намиране, оценяване, съхраняване, обработване, предоставяне и обмен на информация и др. От длъжностната характеристика е видно че на лицето, заемащо посочената длъжност, са възложени допълнителни функции на учител.
По преписката са приложени доказателства във връзка с обявяване на свободното работно място в Бюрото по труда и РУО – С. – град. Със Заявка с изх. № 288-1/27.08.2018 г. и с вх. № 3782/27.08.2018 г. на Бюрото по труда С. – ж.к. „М.– 4“, Валя Симеонова, в качеството й на директор на Професионална гимназия по транспорт, е обявила в Бюрото 6 свободни работни места, между които и за длъжността „ръководител на направление информационни и комуникационни технологии“. С Доклад с изх. № 228/27.08.2018 г. и с вх. № РУ01-22012/28.08.2018 г. на РУО - С. град, в изпълнение на чл.19, ал.2, т. 10 от Наредба № 12/01.09.2016 г. на министъра на образованието и науката за статута и професионалното развитие на учителите, директорите и другите педагогически специалисти /Наредба № 12/, действаща към 2018 г., Валя Симеонова, в качеството й на директор на Професионална гимназия по транспорт, е обявила в РУО С. - град 6 свободни работни места, между които и за длъжността „ръководител на направление информационни и комуникационни технологии /ИКТ/“. Видно от приложените по преписката длъжностни характеристики, подписани съответно на 31.08.2018 г. и на 13.09.2019 г. от Д., и от констатациите в Одитния доклад на МОН за изпълнен одитен ангажимент за даване на увереност /Одитен доклад/, относно: съответствието на дейността на Професионална гимназия по транспорт, гр. С., с нормативните и вътрешните актове, за периода от 01.01.2020 г. до 31.12.2022 г., с вх. № 357/09.03.2023 г. на ПГТ, длъжността „ръководител на направление информационни и комуникационни технологии“ се заема от лица, придобили висше образование и професионална квалификация „учител“, съгласно чл. 32 от Наредба № 12. 
Съгласно чл. 32 от Наредба № 12 длъжността „ръководител на направление информационни и комуникационни технологии" се заема от лица, придобили висше образование по: 1. специалност от професионално направление „Информатика и компютърни науки" от област на висше образование „Природни науки, математика и информатика" или специалност „Математика и информатика" от професионално направление „Педагогика на обучението по …" от област на висше образование „Педагогически науки" съгласно Класификатора на областите на висше образование и професионалните направления с  професионална квалификация „учител по информатика" или „учител по информатика и информационни технологии"; 2. специалност от професионални направления „Математика", „Физични науки" от област на висше образование „Природни науки, математика и информатика" и специалност „Физика и математика" и „Физика и химия" от професионално направление „Педагогика на обучението по …" от област на висше образование „Педагогически науки" съгласно Класификатора на областите на висше образование и професионалните направления с професионална квалификация „учител" и допълнителна професионална квалификация „учител по информатика" или „учител по информатика и информационни технологии"; 3. специалност от професионално направление „Комуникационна и компютърна техника" от област на висше образование „Технически науки" съгласно Класификатора на областите на висше образование и професионалните направления с допълнителна професионална квалификация „учител".
Свидетелството за професионална квалификация на Н.Д. за „учител по информационни технологии“ е с рег. № 0018/05.09.2019 г. /приложено по преписката/, т.е. към момента на сключване на трудовия договор - 29.08.2018 г., лицето не е притежавало съответната квалификация. Установено е също така в Одитния доклад, че определеният краен срок за подаване на документите за кандидатстване за обявените работни места в ПГТ – 01.09.2018 г., е недостатъчен за окомплектоване и подаване на документите, което ограничава значително избора на квалифицирани кандидати за заемане на длъжността. В Доклада е отбелязано, че назначаването на свързано лице влошава средата в училището, тъй като крие риск от неравностойно третиране на работниците и служителите.
Макар и да не са предмет на настоящото производство, за пълнота и обоснованост на правните изводи, следва да се отбележат допълнителните споразумения, сключени от Валя Симеонова с нейната дъщеря – Н.Д., извън тригодишния срок по чл.73 от ЗПКОНПИ /отм./, а именно: преди да е изтекла една година от назначаването на Д. на длъжността „ръководител на направление информационни и комуникационни технологии“ в ПГТ, на 07.05.2019 г., с нея е сключено Допълнително споразумение № 64/07.05.2019 г. за провеждане на допълнително обучение по „Информационни технологии“ от 20 учебни часа на група от 5 ученици срещу възнаграждение за всеки проведен и отчетен час в размер на 15,00 лв., в които не влизат осигурителни вноски от страна на работодателя. Споразумението е сключено преди придобиване на квалификация за „учител по информационни технологии“ - Свидетелството за професионална квалификация с рег. № 0018/05.09.2019 г. На датата на която е издадено Свидетелството за професионална квалификация на Н.Д. за „учител по информационни технологии“ с рег. № 0018/05.09.2019 г., Валя Симеонова сключва с нея Допълнително споразумение № 136/05.09.2019 г. за провеждане на втори час на класа срещу възнаграждение в размер на 36 лв. на час. На 18.10.2019 г. е подписано Допълнително споразумение № 154/18.10.2019 г., с което, считано от 01.10.2019 г., служителят Н.Д. приема да организара, проведе и отчете изпълнението на извънкласната дейност за занимания по интереси „Клуб „Биоразнообразието в България“ през учебната 2019/2020 година. Т.е. в рамките на близо една година, Валя Симеонова сключва с дъщеря си Н.Д., освен допълнително споразумение за увеличение на работната заплата от 11.01.2019 г. на основание Колективен трудов договор, още 3 допълнителни споразумения, с които й осигурява допълнителни възнаграждения на различно основание.
В рамките на тригодишния срок по чл.73 от ЗПКОНПИ /отм./, считано от датата на образуване на производството за конфликт на интереси – 04.12.2023 г., Валя Симеонова, в качеството й на директор на Професионална гимназия по транспорт, гр. С., е подписала допълнителни споразумения към Трудов договор № 164/29.08.2018 г., с Н.Д., с които са променени основни параметри от трудовото правоотношение на  Д., както следва: 

1. Допълнителни споразумения за увеличение на работната заплата и изплащане на допълнително възнаграждение за стаж и ранг на Н.Д. – дъщеря на Валя Симеонова
Валя Симеонова е сключила Допълнително споразумение № 17/20.01.2021 г., с което, считано от 01.01.2021 г. на Н.Д. е определена основна работна заплата в размер на 1500 лева и допълнителното трудово възнаграждение за трудов стаж и професионален опит в размер на 30 лева. Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-197/17.08.2020 г. и Анекс № Д01-342/07.12.2020 г. Съгласно чл. 27, ал. 1, т.2, б. „а“ от КТД минималната основна работна заплата за учител е 1260 лева. С посочения анекс се променя чл.27 от КТД. Предвидена е минимална основна работна заплата за учител в размер на 1260 лева за 2021 г. В ал.3 на чл.27 е посочено, че индивидуалните основни работни заплати на педагогическите специалисти, които към момента на увеличение са в диапазона между старите и новите минимални работни заплати или са по-високи от тях, се увеличават с не по-малко от 15 %. С Допълнително споразумение № 17/20.01.2021 г., считано от 01.01.2021 г., е увеличена основната работна заплата на Н.Д. на длъжност „учител“ в ПГТ от 1220 лева на 1500 лева.
Валя Симеонова е сключила Допълнително споразумение № 27/20.04.2022 г., с което, считано от 01.04.2022 г. на Н.Д. е определена основна работна заплата в размер на 1685 лева, допълнителното трудово възнаграждение за трудов стаж и професионален опит - в размер на 50,55 лева и за професионална квалификационна степен – V ПКС -  в размер на 30 лева.  Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-197/17.08.2020 г. и Анекс № Д01-44/04.04.2022 г. С посочения анекс се променя чл.27 от КТД. Предвидена е минимална основна работна заплата за учител в размер на 1415 лева, считано от 01.04.2022 г. В ал.3 на чл.27 е предвидено увеличение на индивидуалните основни работни заплати на педагогическите специалисти, при наличие на остатък от средства. С Допълнително споразумение № 27/20.04.2022 г., считано от 01.04.2022 г., е увеличена основната работна заплата на Н.Д. на длъжност „учител“ в ПГТ от 1500 лева на 1685 лева.
Валя Симеонова е сключила Допълнително споразумение № 106/08.09.2022 г., с което, считано от 01.09.2022 г. на Н.Д. е определена основна работна заплата в размер на 1770 лева и допълнителното трудово възнаграждение за трудов стаж и професионален опит в размер на 53,10 лева и за професионална квалификационна степен – V ПКС,  в размер на 30 лева. Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-197/17.08.2020 г. и Анекс № Д01-157/20.07.2022 г. С посочения анекс се променя чл.27 от КТД. Предвидена е минимална основна работна заплата за учител в размер на 1486 лева, считано от 01.09.2022 г.  В ал.3 на чл.27 е посочено, че индивидуалните основни работни заплати на педагогическите специалисти, които към момента на увеличение са в диапазона между старите и новите минимални работни заплати или са по-високи от тях, се увеличават с не по-малко от 5 %. С Допълнително споразумение № 106/08.09.2022 г., считано от 01.09.2022 г., е увеличена основната работна заплата на Н.Д. на длъжност „учител“ в ПГТ от 1685 лева на 1770 лева.
Валя Симеонова е сключила Допълнително споразумение № 71/25.08.2023 г., с което, считано от 01.01.2023 г., на Н.Д. е определена нова основната работна заплата в размер на 2036 лева. Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-269/06.12.2022 г. и Анекс № Д01-192/10.08.2023 г. Съгласно чл. 27, ал. 1, т.2, б. „а“ от КТД минималната основна работна заплата за учител е 1260 лева, считано от 01.01.2023 г. С посочения анекс се променя чл.27 от КТД. Предвидена е минимална основна работна заплата за учител в размер на 1709 лева. В ал.3 на чл.27 е посочено, че индивидуалните основни работни заплати на педагогическите специалисти, които към момента на увеличение са в диапазона между старите и новите минимални работни заплати или са по-високи от тях, се увеличават с не по-малко от 15 %. С Допълнително споразумение № № 71/25.08.2023 г., считано от 01.01.2023 г., е увеличена основната работна заплата на Н.Д. на длъжност „учител“ в ПГТ от 1770 лева на 2036 лева.
По преписката са приложени поименни щатни разписания на Професионална гимназия по транспорт, както следва:
Приложено е Поименно разписание на длъжностите и работните заплати на Професионална гимназия по транспорт № 370 – С. – трудови договори от 01.01.2020 г. Видно от него – раздел Педагогически персонал, Н.Д., заемаща длъжността „учител“ е с основна работна месечна заплата в размер на 1220 лева. За сравнение със същата основна работна заплата са и други лица, назначени на длъжността „учител“ в областите „история и цивилизация“, „български език и литература“ и др., но има и такива, които са с по-ниски възнаграждения от порядъка на 1100 – 1200 лева.
Приложено е Поименно разписание на длъжностите и работните заплати на Професионална гимназия по транспорт № 370 – С. – трудови договори от 01.01.2021 г. Видно от него – раздел Педагогически персонал, Н.Д., заемаща длъжността „учител“ е с основна работна месечна заплата в размер на 1500 лева. За сравнение със същата основна работна заплата са и други лица, назначени на длъжността „учител“ в областите „история и цивилизация“, „български език и литература“ и др., но има и такива, които са с по-ниски възнаграждения от порядъка на 1300 – 1400 лева. Видно от посоченото Поименно разписание – раздел Непедагогически персонал, П.П., заемаща длъжността „техник компютърни системи, 0,5 щат“ е с основна работна месечна заплата в размер на 484 лева. За сравнение от специалистите с висше образование лицето, назначено на длъжността „счетоводител, 0,5 щат“ е с основна работна заплата в размер на 580 лева, а лицето , назначено на длъжността „библиотекар“ е с основна работна заплата в размер на 1084 лева, т.е. възнаграждението на П. не надвишава възнагражденията на други специалисти с висше образование.
Същите размери на възнагражденията се запазват и в Поименно разписание на длъжностите и работните заплати на Професионална гимназия по транспорт № 370 – С. – трудови договори от 05.09.2021 г.
Приложено е Поименно разписание на длъжностите и работните заплати на Професионална гимназия по транспорт № 370 – С. – трудови договори от 01.04.2022 г. Видно от него – раздел Педагогически персонал, Н.Д., заемаща длъжността „учител“ е с основна работна месечна заплата в размер на 1685 лева. За сравнение със същата основна работна заплата е и лицето, назначено на длъжността „учител“ в област „български език и литература“, а лицето назначено на длъжността „учител“ в област „история и цивилизация“ е с основна работна заплата в размер на 1690 лева. Има и такива, които са с по-ниски възнаграждения от порядъка на 1500 лева. Видно от посоченото Поименно разписание – раздел Непедагогически персонал, П.П., заемаща длъжността „техник компютърни системи, 0,5 щат“ е с основна работна месечна заплата в размер на 600 лева. За сравнение от специалистите с висше образование лицето, назначено на длъжността „гл. счетоводител“ е с основна работна заплата в размер на 1800 лева, а лицето , назначено на длъжността „библиотекар“ е с основна работна заплата в размер на 1200 лева, т.е. възнаграждението на П. не надвишава възнагражденията на други специалисти с висше образование.
Приложено е Поименно разписание на длъжностите и работните заплати на Професионална гимназия по транспорт № 370 – С. – трудови договори от 01.09.2022 г. Видно от него – раздел Педагогически персонал, Н.Д., заемаща длъжността „учител“ е с основна работна месечна заплата в размер на 1770 лева. За сравнение със същата основна работна заплата е и лицето, назначено на длъжността „учител“ в област „български език и литература“, а лицето назначено на длъжността „учител“ в област „история и цивилизация“ е с основна работна заплата в размер на 1775 лева. Има и такива, които са с по-ниски възнаграждения от порядъка на 1600 лева, заемащи длъжността „учител английски език“. Видно от посоченото Поименно разписания – раздел Непедагогически персонал, П.П., заемаща длъжността „техник компютърни системи, 0,5 щат“ е с основна работна месечна заплата в размер на 624 лева. За сравнение от специалистите с висше образование лицето, назначено на длъжността „гл. счетоводител“ е с основна работна заплата в размер на 1880 лева, а лицето , назначено на длъжността „библиотекар“ е с основна работна заплата в размер на 1250 лева, т.е. възнаграждението на П. не надвишава възнагражденията на други специалисти с висше образование.
Същите размери на възнагражденията се запазват и в Поименно разписание на длъжностите и работните заплати на Професионална гимназия по транспорт № 370 – С. – трудови договори от 15.09.2022 г. и в Поименно разписание на длъжностите и работните заплати на Професионална гимназия по транспорт № 370 – С. – трудови договори от 17.11.2022 г., като в последното П. не фигурира.
Приложено е Поименно разписание на длъжностите и работните заплати на Професионална гимназия по транспорт № 370 – С. – трудови договори от 01.01.2023 г. Видно от него – раздел Педагогически персонал, Н.Д., заемаща длъжността „учител“ е с основна работна месечна заплата в размер на 2036 лева. За сравнение със същата основна работна заплата са лицата, назначени на длъжностите „учител“ в област „български език и литература“, учител в област „ОТД теория“, учител в област „теоритично обучение АТТ“. Има и такива, които са с по-ниски възнаграждения от порядъка на 1830 - 1872 лева, заемащи длъжността „учител немски език“, „учител английски език“ „учител учебна практика управление МПС“.
Други промени на Трудов договор № 164/29.08.2018 г. са направени със следните допълнителни споразумания, сключени с Н.Д.:
Валя Симеонова е сключила: Допълнително споразумение № 86/02.08.2021 г., с което е определен срок на предизвестие при прекратяване на трудовия договор на два месеца; Допълнително споразумение № 130/01.10.2021 г., с което, считано от 01.10.2021 г., на Д. е определено допълнителното трудово възнаграждение за трудов стаж и професионален опит в размер на 45 лева – 3% за над 3 години трудов стаж и професионален опит; Допълнително споразумение № 152/01.12.2021 г., с което, считано от 01.12.2021 г., на Д. е определено допълнителното трудово възнаграждение за професионална квалификационна степен – V ПКС,  в размер на 30 лева, на основание чл.12, ал.1 от Наредбата за структурата и организацията на работната заплата и чл.33, ал.1 т.1 от КТД № Д01-197/17.08.2020 г. Съгласно посочената разпоредба на КТД, минималният размер на допълнителното трудово възнаграждение за професионална-квалификационна степен V ПКС е в размер на 30 лева; Допълнително споразумение № 165/06.10.2022 г., с което, считано от 01.10.2022 г., на Д. е определено допълнителното трудово възнаграждение за трудов стаж и професионален опит в размер на 70,80 лева – 4% за над 4 години трудов стаж и професионален опит, на основание Анекс № Д01-157/20.07.2022 г. към КТД № Д01-197/17.08.2020 г. и Вътрешните правила за работната заплата; Допълнително споразумение № 1/04.01.2023 г., с което, считано от 01.01.2023 г., е определено допълнителното трудово възнаграждение за професионална квалификационна степен – IV ПКС,  в размер на 35 лева, на Д., на основание чл.12, ал.1 от Наредбата за структурата и организацията на работната заплата и чл.33, ал.1 т.1 от КТД № Д01-269/06.12.2022 г. Съгласно посочената разпоредба на КТД, минималният размер на допълнителното трудово възнаграждение за професионална-квалификационна степен IV ПКС е в размер на 35 лева.
2. Допълнителни споразумения за провеждане на втори час на класа, сключени с Н.Д. – дъщеря на Валя Симеонова
Съгласно чл. 2 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти /Наредба № 15/, учителските длъжности в детските градини, училищата и центровете за подкрепа за личностното развитие, включително и на ресурсните и болничните учители, са: 1. учител; 2. старши учител; 3. главен учител. Видно от чл. 42, ал. 2, т.4 от Наредба № 15 длъжността „ръководител на направление информационни и комуникационни технологии" е педагогически специалист, но не е учителска длъжност. В чл. 8 от Наредба № 15 са посочени функциите на лицата, заемащи учителски длъжности, определени от директора за класни ръководители. Съгласно чл. 20, ал.1, т.4 от Наредба № 4 от 20 април 2017 г. за нормиране и заплащане на труда, в брутната работна заплата на персонала в държавните и общинските институции по чл. 1 освен допълнителните трудови възнаграждения, определени в Кодекса на труда и подзаконовите нормативни актове по прилагането му, се включват и допълнителни трудови възнаграждения на класен ръководител - за консултиране на родители и ученици и водене на училищната документация на съответната паралелка, както и на учител в детска градина - за водене на задължителната документация на съответната група и за консултиране на родители. Съгласно ал.4 допълнителното възнаграждение по ал. 1, т. 4 се изплаща на класните ръководители за съответните дейности, които се извършват 45 минути извън седмичното разписание на учебните занятия по график, утвърден от директора. 
Със Заповед № 408/10.09.2021 г., издадена на основание чл. 259, ал.1 ат Закона за предучилищното и училищното образование, във вр. с чл. 258, ал.1 от същия закон, чл. 31, ал.1, т.2 от Наредба № 15 от 22.07.2019 г. и Решение на Педагогическия съвет от 10.09.2021 г., Валя Симеонова, в качеството й на директор на Професионална гимназия по транспорт, е определила класните ръководители на паралелките за учебната 2021/2022 години. Определени са общо 18 класни ръководители, като за класен ръководител на XI „А“ клас е определена Н.Д.Д. За провеждането на часа за консултиране на родители и ученици и водене на училищната документация, се изплаща допълнително трудово възнаграждение в размер на 46 лева месечно за действително отработено време. Възнаграждението се изплаща само през времето на учебните занятия, а на класните ръководители на паралелки с ученици, завършващи средна степен на образование – за един месец след приключване на учебната година.
Валя Симеонова е сключила Допълнително споразумение № 110/14.09.2021 г., с което на Н.Д. е определено допълнително трудово възнаграждение за провеждане на втори час на класа за действително отработено време за дневна и вечерна форма на обучение, в размер на 46 лева, считано от 15.09.2021 г. до 30.06.2022 г.; 
Видно от приложената по преписката Справка за изплатени суми на Н.Д. по Допълнително споразумение № 110/14.09.2021 г., за периода от м. октомври 2021 г. до м. септември 2022 г., й е изплатена общо сума в размер на 367,57 лева.
Със Заповед № 530/12.09.2022 г., издадена на основание чл. 259, ал.1 ат Закона за предучилищното и училищното образование, във вр. с чл. 258, ал.1 от същия закон, чл. 31, ал.1, т.2 от Наредба № 15 от 22.07.2019 г., Валя Симеонова, в качеството й на директор на Професионална гимназия по транспорт, е определила класните ръководители на паралелките за учебната 2022/2023 години. Определени са общо 19 класни ръководители, като за класен ръководител на XII „А“ клас е определена Н.Д. Д.. За провеждането на часа за консултиране на родители и ученици и водене на училищната документация, се изплаща допълнително трудово възнаграждение в размер на 46 лева месечно за действително отработено време. 
Валя Симеонова е сключила Допълнително споразумение № 161/14.09.2022 г., с което на Н.Д. е определено допълнително трудово възнаграждение за провеждане на втори час на класа за действително отработено време за дневна и вечерна форма на обучение – XII „А“  клас, в размер на 46 лева, считано от 15.09.2022 г. до 16.06.2023 г.;
Видно от приложената по преписката Справка за изплатени суми на Н.Д. по Допълнително споразумение № 161/14.09.2022 г., за периода от м. октомври 2022 г. до м. септември 2023 г., й е изплатена общо сума в размер на 379,65 лева. 
3. Допълнителни споразумения за наставничество, сключени с Н.Д. – дъщеря на Валя Симеонова
Съгласно чл. 20, ал.1, т.10 от Наредба № 4 от 20 април 2017 г. за нормиране и заплащане на труда, в брутната работна заплата на персонала в държавните и общинските институции по чл. 1 освен допълнителните трудови възнаграждения, определени в Кодекса на труда и подзаконовите нормативни актове по прилагането му, се включват и допълнителни трудови възнаграждения за наставничество - за подпомагане на новоназначен учител за срок до една година. Съгласно приложените по преписката 10 броя Вътрешни правила за работната заплата за периода от 2020г. до 2023 г. – чл.12, за наставничество на учители се заплаща не по – малко от 60,00 лева и не повече от 300 лева месечно за срок до една година в рамките на делегирания бюджет. Наставничеството се извършва на новопостъпилите учители за да получават професионална подкрепа в процеса на изпълнение на служебните си задължения, независимо от възрастта  и на учители, прекъснали трудовия си стаж най-малко една година като учители.
Със Заповед № 408/10.09.2021 г., издадена на основание чл. 259, ал.1 ат Закона за предучилищното и училищното образование, във вр. с чл. 258, ал.1 от същия закон, чл. 31, ал.1, т.2 от Наредба № 15 от 22.07.2019 г., Валя Симеонова, в качеството й на директор на Професионална гимназия по транспорт, е определила Н.Д.Д. за наставник на 10 учители от ПГТ. 
На 14.09.2021 г. Валя Симеонова е подписала Допълнително споразумение № 124/14.09.2021 г., с което на Н.Д. е определено допълнително трудово възнаграждение за наставничество на учители – 10 броя, в размер на 250 лева, считано от 15.09.2021 г. до 30.06.2022 г.
Видно от приложената по преписката Справка за изплатени суми на Н.Д. за наставничество на учители по допълнителни споразумения, за периода от м. септември 2021 г. до м. юни 2022 г., й е изплатена общо сума в размер на 2387,50  лева.
На 14.09.2022 г. Валя Симеонова е подписала Допълнително споразумение № 139/14.09.2022 г., с което на Н.Д. е определено допълнително трудово възнаграждение за наставничество на учители – 5 броя, в размер на 250 лева, считано от 15.09.2022 г. до 30.06.2023 г.;
Видно от приложената по преписката Справка за изплатени суми на Н.Д. за наставничество на учители по допълнителни споразумения, за периода от м. септември 2022 г. до м. юни 2023 г., й е изплатена общо сума в размер на 2183,49  лева.
Или общо по двете допълнителни споразумения за наставничество, Н.Д. е получала сумата от 4 570,99 лева.
Видно от приложения по преписката списък на служителите с допълнителни споразумения за наставничество през 2021 и 2022 година, освен Н.Д., за такъв е бил определен и Б.Я.Я. Видно от приложените поименни щатни разписания Б.Я. заема длъжността „заместник – директор вечерно обучение“ и има 11 години трудов стаж към 2021 г., а трудовият стаж на Н.Д. е само 2 години. По преписката е приложено Допълнително споразумение № 121/11.09.2023 г. за наставничество на Б.Я.Я., в което е посочен 14-годишен трудов стаж на лицето. Видно от приложения по преписката Одитен доклад, някои от учителите, които следва да бъдат наставлявани, са с повече от 10 години трудов стаж и професионален опит, съгласно Поименното щатно разписание на длъжностите, като напр. инж. А.Г. – 18 години стаж, и Р.Н. – 10 години стаж. Видно от споразуменията, Н.Д., към датата на тяхното подписване, има 2 години и 11 месеца, съответно 3 години и 11 месеца трудов стаж и професионален опит, съгласно Поименното щатно разписание на длъжностите.
Процесът на наставничество се изразява в предаване от по-опитния и квалифициран учител на своя наставляван /млад специалист/ знания и умения, които са необходими на последния за ефективно изпълнение на професионалните му задължения. Да изпълнява функциите по наставничество са разписани за длъжностите „старши учител“ и „главен учител“, съответно в чл.6, ал.1, т.4 и т.5 от Наредба № 15 от 22.07.2019 г., и в чл.7, ал.1, т.5 от Наредбата. Не са разписани такива функции за длъжността „учител“. 
От друга страна съгласно чл.29, т.2 от Наредба № 15 длъжността "ръководител на направление информационни и комуникационни технологии" включва подпомагане на педагогическите специалисти при избора и използване на цифрови технологии в образователния процес, за което не се предвижда допълнително заплащане, тъй като е част от задълженията на лицето, което заема тази длъжност. В длъжностната характеристика на длъжността „ръководител на направление ИКТ“, подписана от Н.Д., е разписано като основна цел да подпомага технически и организационно директора и педагогическите специалисти при внедряването, използването и поддръжката на информационните и комуникационните технологии в образователния процес. Следва изводът, че за изпълнението на основните й трудови функции, не е било необходимо с Н.Д. да се сключват допълнителни споразумения за наставничество и да й се изплаща допълнително възнаграждение.
4. Допълнителни споразумения за ръководител на група „Биоразнообразие в България“, сключени с Н.Д. – дъщеря на Валя Симеонова
На 09.10.2020 г. Валя Симеонова е подписала Допълнително споразумение № 141/09.10.2020 г., с което, считано от 01.10.2020 г., служителят Н.Д. приема да организара, проведе и отчете изпълнението на извънкласната дейност за занимания по интереси „Клуб „Биоразнообразието в България“ през учебната 2020/2021 година, което е подписано от Валя Симеонова извън тригодишния срок по чл. 73 от ЗПКОНПИ /отм./.
По преписката са приложени присъствен дневник на клуб „Биоразнообразието в България“, график за провеждане на дейностите на групата и графици за отработено време. Валя Симеонова, в качеството си на директор на ПГТ, е подписала графиците за отработено време на Н.Д., ръководител на група „Биоразнообразието в България“ за учебната 2020/2021 година, както следва: 
на 29.10.2020 г. е подписала графика на м. октомври 2022 г.; 
на 27.11.2020 г. е подписала графика за м. ноември 2020 г.; 
на 04.12.2020 г. е подписала графика за м. декември 2020 г.; 
на 29.01.2021 г. е подписала графика за м. януари 2021 г.;  
на 16.04.2021 г. е подписала графика за м. април 2021 г.;  
на 30.06.2021 г. е подписала графика за м. юни 2021 г.  
Със Заповед № 342/22.07.2021 г., издадена на основание чл. 259, ал.1 ат Закона за предучилищното и училищното образование, Валя Симеонова, в качеството й на директор на Професионална гимназия по транспорт, е разпоредила да се изплати възнаграждение за действително проведени и отчетени часове на ръководителите на групи, в т.ч. и на Н.Д. – за 62 часа.
Със Заповед № 14/20.09.2021 г., издадена на основание чл. 259, ал.1 ат Закона за предучилищното и училищното образование, във вр. с ПМС № 289/12.12.2018 г. и др., Валя Симеонова, в качеството й на директор на Професионална гимназия по транспорт, е определила групите за занимания по интереси и техните ръководители, като за ръководител на групата „Биоразнообразието в България“ е определила Н.Д. Броят часове на групите за занимания по интереси за учебната 2021/2022 година са 72 часа за група. Възнаграждението на ръководител на група е в размер на 12 лева на час, които следва да изплащат като лекторски час, съгласно Вътрешните правила за работната заплата.
На 01.10.2021 г. Валя Симеонова е подписала Допълнително споразумение № 139/01.10.2021 г., с което, считано от 01.10.2021 г., служителят Н.Д. приема да организара, проведе и отчете изпълнението на извънкласната дейност за занимания по интереси „Клуб „Биоразнообразието в България“ през учебната 2021/2022 година. Посочено е, че служителят има право на допълнително възнаграждение, определено въз основа на реално отработени, отчетени и приети часове с часова ставка от 12,00 лева, в т.ч. осигурителни вноски от работодателя, определена с ВПРЗ, но не повече от 72 броя часове.
Валя Симеонова, в качеството си на директор на ПГТ е подписала графиците за отработено време на Н.Д., ръководител на група „Биоразнообразието в България“ за учебната 2020/2021 година, както следва: 
на 25.10.2021 г. е подписала графика на м. октомври 2021 г.; 
на 29.11.2021 г. е подписала графика за м. ноември 2021 г.; 
на 06.12.2021 г. е подписала графика за м. декември 2021 г.; 
на 31.01.2022 г. е подписала графика за м. януари 2022 г.;  
на 28.03.2022 г. е подписала графика за м. март 2022 г.;  
на 24.04.2022 г. е подписала графика за м. април 2022 г.;  
на 31.05.2022 г. е подписала графика за м. май 2022 г.;  
на 20.06.2022 г. е подписала графика за м. юни 2022 г.  
Със Заповед № 125/07.12.2021 г., издадена на основание чл. 259, ал.1 ат Закона за предучилищното и училищното образование, Валя Симеонова, в качеството й на директор на Професионална гимназия по транспорт, е разпоредила да се изплати възнаграждение за действително проведени и отчетени часове на ръководителите на групи, в т.ч. и на Н.Д. – за 28 часа. Със Заповед № 471/25.07.2022 г., издадена на основание чл. 259, ал.1 ат Закона за предучилищното и училищното образование, Валя Симеонова, в качеството й на директор на Професионална гимназия по транспорт, е разпоредила да се изплати възнаграждение за действително проведени и отчетени часове на ръководителите на групи, в т.ч. и на Н.Д. – за 44 часа.
По преписката са приложени: заявление с вх. № 34-5 от 03.10.2022 г. до директора на ПГТ от Н.Д., с което е изразила желанието си да бъде ръководител на извънкласна дейност по интереси, като е посочила 8 броя области и протокол от заседание на Педагогическия съвет на Професионална гимназия по транспорт, проведено на 04.10.2022 г., обективирано в Протокол № 2 от същата дата, на което присъстват 36 учители, на което съветът взима решения да се сформират групи по проект „Занимания по интереси“, между които и група „Биоразнообразието в България“, и определя ръководителите на групи. По преписката са приложени още 7 бр. заявления за ръководители на извънкласна дейност от учители в ПГТ. Следва да се отбележи, че Н.Д. е ръководител на група „Биоразнообразието в България“ още от м.октомври 2019 г.
Със Заповед № 36/04.10.2022 г., издадена на основание чл. 259, ал.1 ат Закона за предучилищното и училищното образование, във вр. с ПМС № 289/12.12.2018 г. и др., Валя Симеонова, в качеството й на директор на Професионална гимназия по транспорт, е определила групите за занимания по интереси и техните ръководители, като за ръководител на групата „Биоразнообразието в България“ е определила Н.Д. Броят часове на групите за занимания по интереси за учебната 2022/2023 година са 72 часа за група. Възнаграждението на ръководител на група е в размер на 12 лева на час, които следва да изплащат като лекторски час, съгласно Вътрешните правила за работната заплата.
На 22.10.2022 г. Валя Симеонова е подписала Допълнително споразумение № 178/20.10.2022 г., с което, считано от 01.10.2022 г., служителят Н.Д. приема да организара, проведе и отчете изпълнението на извънкласната дейност за занимания по интереси „Клуб „Биоразнообразието в България“ през учебната 2022/2023 година. Служителят има право на възнаграждение, определено въз основа на реално отработени, отчетени и приети часове с часова ставка от 12,00 лева, в т.ч. осигурителни вноски от работодателя, определена с ВПРЗ, но не повече от 72 броя часове.
Видно от приложената по преписката Справка за изплатени суми на Н.Д. по Допълнително споразумение № 178/20.10.2022 г., същата е получила през м. декември 2022 г. сума в размер на 271,88 лева и през м. юли 2023 г. сума в размер на 427,24 лева или общ размер от 699,12 лева. 
Валя Симеонова, в качеството си на директор на ПГТ е подписала графиците за отработено време на Н.Д., ръководител на група „Биоразнообразието в България“ за учебната 2022/2023 година, както следва: 
на 28.10.2022 г. е подписала графика на м. октомври 2022 г.; 
на 30.11.2022 г. е подписала графика за м. ноември 2022 г.; 
на 15.12.2022 г. е подписала графика за м. декември 2022 г.; 
на 19.01.2023 г. е подписала графика за м. януари 2023 г.;  
на 28.02.2023 г. е подписала графика за м. февруари 2023 г.;  
на 28.03.2023 г. е подписала графика за м. март 2023 г.  
Със Заповед № 141/06.12.2022 г., издадена на основание чл. 259, ал.1 ат Закона за предучилищното и училищното образование, Валя Симеонова, в качеството й на директор на Професионална гимназия по транспорт, е разпоредила да се изплати възнаграждение за действително проведени и отчетени часове на ръководителите на групи, в т.ч. и на Н.Д. – за 28 часа. Със Заповед № 691/17.07.2023 г., издадена на основание чл. 259, ал.1 ат Закона за предучилищното и училищното образование, Валя Симеонова, в качеството й на директор на Професионална гимназия по транспорт, е разпоредила да се изплати възнаграждение за действително проведени и отчетени часове на ръководителите на групи, в т.ч. и на Н.Д. – за 44 часа.
Видно от приложената по преписката Справка за изплатени суми за ръководител на група „Биоразнообразието в България“, за периода от 04.12.2020 г. до настоящия момент/или за учебните 2020/2021, 2021/2022, 2022/2023 години/, Н.Д. е получила сума в общ размер на 2000,26 лева.
В приложения по преписката Одитен доклад е констатирано, че във връзка със сключените допълнителни споразумения за организиране и провеждане на извънкласна дейност за занимания по интереси – Клуб „Биоразнообразието в България“ няма доказателства лицето да притежава компетентност по посочената тема.
5. Трудови договори и допълнителни споразумения на П.П.П.– племенник на Валя Симеонова
С Трудов договор № 52/10.09.2009 г., подписан от Валя Симеонова, в качеството й на директор на Професионална гимназия по транспорт, гр. С., П.П.П.е назначен на длъжността „учител по теоретично обучение – информатика и информационни технологии - лектор“ в гимназията, на основание чл.111 от КТ, за извършване на определена работа – взимане на лекторски часове, считано от 15.09.2009 г. С Допълнително споразумение № 58/01.09.2010 г., П. е преназначен от длъжността „учител по теоретично обучение – информатика и информационни технологии - лектор“ на длъжността „техник компютърни системи“ с основно месечно възнаграждение в размер на 220 лева за непълно работно време от 4 часа. Приложена е длъжностна характеристика за длъжността „техник компютърни системи“, подписана през 2011 г. и 2019 г.
В рамките на тригодишния срок по чл.73 от ЗПКОНПИ /отм./, считано от датата на образуване на производството за конфликт на интереси – 04.12.2023 г., Валя Симеонова, в качеството й на директор на Професионална гимназия по транспорт, гр. С., е подписала допълнителни споразумения към Трудов договор № 52/10.09.2009 г., с П.П., с които са променени основни параметри от трудовото правоотношение на П.П., както следва: Допълнително споразумение № 39/20.01.2021 г., с което, считано от 01.01.2021 г., е определена нова основната работна заплата в размер на 484 лева. Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-197/17.08.2020 г. и Анекс № Д01-342/07.12.2020 г.; Допълнително споразумение № 62/20.04.2022 г., с което, считано от 01.04.2022 г., е определена нова основната работна заплата в размер на 600 лева. Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-197/17.08.2020 г. и Анекс № Д01-44/04.04.2022 г.; Допълнително споразумение № 128/08.09.2022 г., с което, считано от 01.09.2022 г., е определена нова основната работна заплата в размер на 624 лева. Увеличението на работната заплата е на основание Колективен трудов договор /КТД/ за системата на предучилищното и училищното образование № Д01-197/17.08.2020 г. и Анекс № Д01-157/20.07.2022 г. 
Със Заповед № 126/25.11.2022 г., издадена от Валя Симеонова, в качеството й на директор на Професионална гимназия по транспорт, трудовото правоотношение на П.П., на длъжност „техник компютърни системи“, е прекратено, считано от 01.12.2022 г.
В рамките на тригодишния срок по чл.73 от ЗПКОНПИ /отм./, считано от датата на образуване на производството за конфликт на интереси – 04.12.2023 г., Валя Симеонова, в качеството й на директор на Професионална гимназия по транспорт, гр. С., е подписала договори за извършване на строително-монтажни работи, както следва:
На 07.07.2021 г. Валя Симеонова, в качеството й на директор на Професионална гимназия по транспорт, като възложител, е сключила Договор № 1/07.07.2021 г. с „******“ ЕООД, представлявано от управителя Т.Т., като изпълнител, за извършване на авариен ремонт на кабинети № 6 и № 7 по БЕЛ и математика, намиращи се в основна сграда на училището, трети етаж. Стойността на договора възлиза на 27 027,86 лева с ДДС. Срокът на изпълнение е 12.07.2021 г. „******“ ЕООД, с ЕИК ******, е с едноличен собственик и управител Т.В.Т. от 2011 година. Предметът на дейност на дружеството включва: строително - монтажна дейност, поддръжка на сгради, монтаж на изолации, боядисване на имоти, покупка, строеж, посредническа и консултантска дейност, туристическа и транспортна дейност, както и всяка друга, разрешена от закона дейност.
На 14.07.2021 г. Валя Симеонова, в качеството й на директор на Професионална гимназия по транспорт, като възложител, е сключила Договор № 2/14.07.2021 г. с „******“ ЕООД, представлявано от управителя В.Т.В., като изпълнител, за извършване на авариен ремонт на кабинети № 3 и № 4 по БЕЛ и история, намиращи се в основна сграда на училището, втори етаж. Стойността на договора възлиза на 27 028,06 лева с ДДС. Срокът на изпълнение е 30.08.2021 г. „******“ ЕООД, с ЕИК ******, е с едноличен собственик и управител Р.А.П. С Договор за покупко-продажба на дружествени дялове от 30.11.2021 г. В.Т.В. е прехвърлил на Р.А.П. притежаваните от него дялове от капитала на дружеството. С Протокол на едноличния собственик на капитала на „******“ ЕООД от 30.11.2021 г., В.В. е освободен като управител на дружеството. Промените са вписани в ТРРЮЛНЦ. Предметът на дейност на дружеството включва: строителство и строително-ремонтни дейности, търговия, производство, търговско представителство и посредничество, комисионни, спедиционни и превозни сделки, хотелиерски, ресторантьорски, туристически, рекламни, информационни, програмни и импресарски услуги, лизинг, внос и износ на стоки и всички други сделки и услуги, които не са забранени със закон.
На 16.08.2021 г. Валя Симеонова, в качеството й на директор на Професионална гимназия по транспорт, като възложител, е сключила Договор № 3/16.08.2021 г. с „******“ ЕООД, представлявано от управителя Т.Т., като изпълнител, за извършване на ремонт на електроинсталация на кабинети № 6 и № 7 по БЕЛ и математика, намиращи се в основна сграда на училището, трети етаж. Стойността на договора възлиза на 717,06 лева с ДДС. Срокът на изпълнение е 15.09.2021 г.;
На 16.08.2021 г. Валя Симеонова, в качеството й на директор на Професионална гимназия по транспорт, като възложител, е сключила Договор № 4/16.08.2021 г. с „******“ ЕООД, представлявано от управителя В.Т.В., като изпълнител, за извършване на ремонт на електроинсталация на кабинети № 3 и № 4 по БЕЛ и история, намиращи се в основна сграда на училището, втори етаж. Стойността на договора възлиза на 717,06 лева с ДДС. Срокът на изпълнение е 15.09.2021 г.;
На 25.10.2021 г. Валя Симеонова, в качеството й на директор на Професионална гимназия по транспорт, като възложител, е сключила Договор № 5/25.10.2021 г. с „******“ ЕООД, представлявано от управителя В.Т.В., като изпълнител, за извършване на ремонт на покрив на склад 20 кв.м., намиращ се в едноетажната сграда на училището. Стойността на договора възлиза на 3204 лева с ДДС. Срокът на изпълнение е 10.11.2021 г. „******“ ЕООД, с ЕИК ******, е с едноличен собственик и управител М.Т.П. С Договор за покупко-продажба на дружествени дялове от 26.04.2022 г. В.Т.В. е прехвърлил на М.Т.П. притежаваните от него дялове от капитала на дружеството. С Протокол на едноличния собственик на капитала на „******“ ЕООД от 27.04.2022 г., В.В. е освободен като управител и съдружник в дружеството. Промените са вписани в ТРРЮЛНЦ. Предметът на дейност на дружеството включва: строителство и строително-ремонтни дейности, търговия, производство, търговско представителство и посредничество, комисионни, спедиционни и превозни сделки, хотелиерски, ресторантьорски, туристически, рекламни, информационни, програмни и импресарски услуги, лизинг, внос и износ на стоки и всички други сделки и услуги, които не са забранени със закон.
На 27.07.2022 г. Валя Симеонова, в качеството й на директор на Професионална гимназия по транспорт, като възложител, е сключила Договор № 1/27.07.2022 г. с „******“ ЕООД, представлявано от управителя Валентин Трайков Василев, като изпълнител, за извършване на ремонт на покрив на едноетажната сграда от 345 кв.м. на училището. Стойността на договора възлиза на 24 930 лева с ДДС. Срокът на изпълнение е 12.09.2022 г. „******“ ЕООД, с ЕИК 206941158, е с едноличен собственик и управител Васил Янков Дишов. С Договор за покупко-продажба на дружествени дялове от 13.01.2023 г. Валентин Трайков Василев е прехвърлил на Васил Янков Дишов притежаваните от него дялове от капитала на дружеството. С Протокол на едноличния собственик на капитала на „******“ ЕООД от 13.01.2023 г., Валентин Василев е освободен като управител и съдружник в дружеството. Промените са вписани в ТРРЮЛНЦ. Предметът на дейност на дружеството включва: строителство и строително-ремонтни дейности, търговия, производство, търговско представителство и посредничество, комисионни, спедиционни и превозни сделки, хотелиерски, ресторантьорски, туристически, рекламни, информационни, програмни и импресарски услуги, лизинг, внос и износ на стоки и всички други сделки и услуги, които не са забранени със закон.
На 27.07.2022 г. Валя Симеонова, в качеството й на директор на Професионална гимназия по транспорт, като възложител, е сключила Договор № 2/27.07.2022 г. с „******“ ЕООД, представлявано от управителя Т.Т., като изпълнител, за извършване на ремонт на кабинет № 17, намиращи се в двуетажна сграда на училището, първи етаж. Стойността на договора възлиза на 15 515,49 лева с ДДС. Срокът на изпълнение е 31.10.2022 г.;
На 07.11.2022 г. Валя Симеонова, в качеството й на директор на Професионална гимназия по транспорт, като възложител, е сключила Договор № 3/07.11.2022 г. с „******“ ЕООД, представлявано от управителя Т.Т., като изпълнител, за извършване на ремонт на кабинет № 18, намиращи се в двуетажна сграда на училището, първи етаж. Стойността на договора възлиза на 19 501,53 лева с ДДС. Срокът на изпълнение е 18.12.2022 г.
От направена справка в НБД „Население“ не се установява родство по права линия, по съребрена линия – до четвърта степен включително, и по сватовство – до втора степен включително, между Валя ****** Симеонова, от една страна, и В.Т.В., Т.В.Т., Р.А.П., М.Т.П., В.Я.Д. – управители и еднолични собственици на капитала на посочените по-горе юридически лица, от друга страна. От направена справка в ТРРЮЛНЦ не се установява съвместно участие в капитала на търговски дружества на Валя Симеонова и посочените физически лица. Не се установява Валя Симеонова да притежава дялове или да участва в управителен или контролен орган на търговските дружества, с които е сключила договори за извършване на строително – монтажни работи, а именно: „******“ ЕООД, „******“ ЕООД, „******“ ЕООД и „******“ ЕООД.
Видно от представените по преписката 3 бр. свидетелства за регистрация, Професионална гимназия по транспорт е собственик на три моторни превозни средства, а именно: лек автомобил марка „Рено клио“ с рег. № СА **** НН, лек автомобил марка „Рено симбол“ с рег. № СА **** РК и лек автомобил марка „Рено клио“ с рег. № СА **** СК. Видно от доклад от Валя Симеонова, в качеството й на директор на Професионална гимназия по транспорт, до началника на РУО С. - град с изх. № 197/05.01.2024 г., приложен към писмо с вх. № КПК-262/09.01.2024 г. на КПК, гимназията притежава три броя собствени учебни автомобили за обезпечаване на учебните часове по учебна практика: Управление на МПС. Не са наемани други автомобили. В писмото е посочено, че фактурираните и изплатени суми за гориво са единствено и само на Професионална гимназия по транспорт, за което е приложена фактура от „******“ ЕООД № 9600316893/31.12.2023 г. и справка към фактурата, с която се удостоверява, че са зареждани учебните автомобили на гимназията с рег. № СА **** НН и с рег. № СА **** РК. От приложения към възражението на Валя Симеонова с вх. № КПК-6375-2/23.04.2024 г. на КПК Договор № 1 от 10.02.2020 г. между „******“ ЕООД /изпълнител/ и ПГТ /възложител/, представлявана от директора Валя Симеонова, сключен за срок от пет години, е видно, че изпълнителят предоставя на възложителя възможността да закупува горива, стоки и услуги, предлагани на бензиностанциите на изпълнителя, без заплащане в брой, при представяне на „Лукойл“ карта за учебни автомобили с рег. № СА **** НН и с рег. № СА **** РК. Договорът е подписан извън тригодишния срок по чл.73 от ЗПКОНПИ /отм./ и не е предмат на разглеждане в настоящото производство. 
По преписката е приложен Одитен доклад за изпълнен одитен ангажимент за даване на увереност относно: съответствието на дейността на Професионална гимназия по транспорт, гр. С., с нормативните и вътрешните актове, за периода от 01.01.2020 г. до 31.12.2022 г.

Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 52 от ЗПКОНПИ /отм./,  съотв. чл. 70 от ЗПК, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ /отм./, съотв. чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
В конкретния случай намират приложение разпоредбите на ЗПКОНПИ /отменени със ЗПК в частта, касаеща конфликта на интереси и действали към момента на упражняване на правомощията/, които определят общите правила, осигуряващи безпристрастното и в обществен интерес изпълнение на правомощията от лицата, заемащи публични длъжности по смисъла на закона.
Валя ****** Симеонова, в качеството й на директор на Професионална гимназия по транспорт, гр. С., считано от влизане в сила на ЗПК – 06.10.2023 г., е лице, заемащо публична длъжност по смисъла на чл.6, ал.1, т.50 от ЗПК, и компетентна да се произнесе относно наличието или липсата на конфликт на интереси по отношение на нея е КПК. 
От направена справка в НБД „Население“ не се установява родство по права линия, по съребрена линия – до четвърта степен включително, и по сватовство – до втора степен включително, между Валя ****** Симеонова, от една страна, и В.Т.В., Т.В.Т., Р.А.П., М.Т.П., В.Я.Д. – еднолични собственици и управители на капитала на „******“ ЕООД, „******“ ЕООД, „******“ ЕООД, „******“ ЕООД, от друга страна, поради което не е налице свързаност между лицата по смисъла на § 1, т. 15, б. „а“ от ДР на ЗПКОНПИ /отм./. От направената справка в ТРРЮЛНЦ не се установява съвместно участие в капитала на търговски дружества на Валя Симеонова и посочените физически лица, което да формира отношения на свързани лица по смисъла на § 1, т. 15, б. „б“ от ДР на ЗПКОНПИ /отм./ на това основание. Не се установява Валя Симеонова да да притежава дялове или да участва в управителен или контролен орган на търговските дружества, с които е сключила договори за извършване на строително – монтажни работи, а именно: „******“ ЕООД, „******“ ЕООД, „******“ ЕООД, „******“ ЕООД, поради което не е налице свързаност между Валя Симеонова и посочените юридически лица по смисъла на § 1, т. 15, б. „б“ от ДР на ЗПКОНПИ /отм./ на това основание.
Поради липса на свързаност не може да се обоснове честен интерес от упражнениете от Валя Симеонова правомощия във връзка със сключване на Договор № 1/07.07.2021 г. с „******“ ЕООД, Договор № 2/14.07.2021 г. с „******“ ЕООД, Договор № 3/16.08.2021 г. с „******“ ЕООД, Договор № 4/16.08.2021 г. с „******“ ЕООД, Договор № 5/25.10.2021 г. с „******“ ЕООД, Договор № 1/27.07.2022 г. с „******“ ЕООД, Договор № 2/27.07.2022 г. с „******“ ЕООД, Договор № 3/07.11.2022 г. с „******“ ЕООД. Липсата на частен интерес и облага води до липсата на конфликт на интереси от упражнението от лицето, заемащо публична длъжност правомощия.
От направената справка в НБД „Население“ се установява, че Н.Д.Д. е дъщеря на Валя ****** Симеонова, а П.П.П. е неин племенник, което обосновава свързаност между тях по смисъла на § 1, т. 15, б. „а“ от ДР на ЗПКОНПИ /отм./. 
Предвид разпоредбата на чл. 73 от ЗПКОНПИ /отм./, извън обхвата на настоящото производство остават сключения от Валя Симеонова с дъщеря й – Н.Д., Трудов договор № 164/29.08.2018 г. и подписаните допълнителни споразумения към него до 04.12.2020 г. /датата на образуване на производството/.
От събраните по преписката доказателства се установява, че в обхванатия от производството срок, Валя Симеонова, в качеството й на директор на Професионална гимназия по транспорт, е упражнила  правомощия по служба по отношение на свързаното с нея лице – Н.Д.Д., като е подписала допълнителни споразумения към Трудов договор № 164/29.08.2018 г. за увеличение на: трудовото й възнаграждение, допълнителното й трудово възнаграждение за трудов стаж и професионален опит, допълнителното й трудово възнаграждение за професионална квалификационна степен, а именно: Допълнително споразумение № 17/20.01.2021 г., Допълнително споразумение № 27/20.04.2022 г., Допълнително споразумение № 106/08.09.2022 г., Допълнително споразумение № 71/25.08.2023 г., Допълнително споразумение № 86/02.08.2021 г., Допълнително споразумение № 130/01.10.2021 г., Допълнително споразумение № 152/01.12.2021 г., Допълнително споразумение № 165/06.10.2022 г., Допълнително споразумение № 1/04.01.2023 г.
Валя Симеонова, в качеството й на директор на Професионална гимназия по транспорт, е упражнила следните правомощия по служба по отношение на свързаното с нея лице – П.П.П., като е подписала допълнителни споразумения към Трудов договор № 52/10.09.2009 г. за увеличение на трудовото му възнаграждение, а именно: Допълнително споразумение № 39/20.01.2021 г., Допълнително споразумение № 62/20.04.2022 г. и Допълнително споразумение № 128/08.09.2022 г., както и е издала Заповед № 126/25.11.2022 г. за прекратяване на трудовото му правоотношение.
Упражнените правомощия са при липса на частен интерес, тъй като не поставят Н.Д. и П.П. в привилегировано положение спрямо останалите служители в гимназията и не създават облага за тях. При съпоставка между основните възнаграждения на други служители с идентични или сходни длъжности, с тези на Д. и П., е видно, че всички са получавали приблизително еднакво увеличение на основното трудово възнаграждение. Същото се отнася и за промяната на допълнителното трудово възнаграждение за придобит трудов стаж и професионален опит и на тази база промяна и в заплащането. В резултат на посочените допълнителни споразумения двамата не са се облагодетелствали неправомерно от служебното положение на Валя Симеонова. Заплатите им са увеличени в рамките на предвидените в разпоредбите на Колективните трудови договори проценти. Съгласно чл. 18, ал.1 от Наредба № 4 от 20 април 2017 г. за нормиране и заплащане на труда, механизмите за определяне на основните работни заплати на педагогическите специалисти, с изключение на директорите, както и на непедагогическия персонал се договарят в колективен трудов договор и/или се включват във вътрешните правила за работната заплата на всяка от институциите. Трудовото им възнаграждение е увеличавано на валидно правно основание и е получено срещу насрещна престация на труд и при липса на поставяне в привилегировано положение в сравнение с останалите служители, поради което не може да се квалифицира като облага. Липсата на облага обуславя и липсата на частен интерес от упражнените от Валя Симеонова, в качеството й на директор на ПГТ правомощия, посочени по-горе. Липсата на частен интерес при упражняване на правомощията и задълженията по служба от лицето, заемащо публична длъжност, изключва наличието на конфликт на интереси.
Същият извод не може да се направи по отношение на посочените по-нататък упражнени правомощия по служба от Валя Симеонова, в качеството й на директор на ПГТ, във връзка с подписване на допълнителни споразумения за изплащане на допълнителни възнаграждения на свързаното с нея лице – Н.Д., съответно за втори час на класа, за наставничество и за ръководител на група „Биоразнообразието в България“, и всички други упражнени от нея правомощия в тази връзка. Още преди изтичането на първата година от назначаването на Н.Д. в ПГТ, Валя Симеонова започва да сключва с дъщеря си такива допълнителни споразумения, с които й осигурява допълнителни възнаграждения, като същите не й се полагат при наличието на определени условия, а е въпрос на избор, преценка и решение от страна на Симеонова, в качеството й на директор на ПГТ. 
При наличието на лице, заемащо публична длъжност, като първи елемент от състава на конфликта на интереси, определящо за съществуването на такъв е упражняването на правомощия по служба от страна на лицето, заемащо висша публична длъжност и частен интерес, при наличието на който следва да е станало това. Съгласно чл. 52 от ЗПКОНПИ /отм./ частният интерес трябва да е такъв, че да може да повлияе върху безпристрастното и обективно изпълнение на правомощията или служебните задължения на лицето, заемащо висша публична длъжност и да води до облага за него или за свързано с него лице.
В настоящото производство релевантни по смисъла на чл. 73 от ЗПКОНПИ /отм./, са упражнените от Валя Симеонова правомощия, в качеството й на директор на ПГТ, в тригодишния период преди образуване на производството – от 04.12.2023 г. до настоящия момент.
Според разпоредбата на чл. 58 от ЗПКОНПИ /отм./, лице, заемащо висша публична длъжност, няма право да участва в подготовката, обсъждането, приемането, издаването или постановяването на актове, да изпълнява контролни или разследващи функции или да налага санкции в частен интерес. Такова лице няма право да сключва договори или да извършва други дейности в частен интерес при изпълнение на правомощията или задълженията си по служба. 
От събраните по преписката доказателства се установява, че Валя Симеонова, в качеството си на директор на Професионална гимназия по транспорт, е упражнила  правомощия по служба по отношение на свързаното с нея лице – Н.Д.Д., като е подписала допълнителни споразумения към Трудов договор № 164/29.08.2018 г., а именно: 
Валя Симеонова е подписала Допълнително споразумение № 110/14.09.2021 г. и Допълнително споразумение № 161/14.09.2022 г., с които е определила допълнително трудово възнаграждение за провеждане на втори час на класа на дъщеря си Н.Д., както и е издала Заповед № 408/10.09.2021 г. и Заповед № 530/12.09.2022 г. със същия предмет. 
На основание подписаните допълнителни споразумения Н.Д. е получила суми в размер на 367,57 лева /по ДС 110/ и 379,65 лева /по ДС 161/ или сума в общ размер на 747,22 лева.
Валя Симеонова е подписала допълнителни споразумения към Трудов договор № 164/29.08.2018 г., за определяне на дъщеря си Н.Д. за наставник, а именно: Допълнително споразумение № 124/14.09.2021 г. и Допълнително споразумение № 139/14.09.2022 г., както и е издала Заповед № 408/10.09.2021 г. в тази връзка.
Видно от приложените по преписката Справки за изплатени суми на Н.Д. за наставничество на учители по допълнителни споразумения, за периода от м. септември 2021 г. до м. юни 2022 г., й е изплатена сума в размер на 2387,50  лева., а за периода от м. септември 2022 г. до м. юни 2023 г., й е изплатена сума в размер на 2183,49  лева. Общата сума, която е получила Н.Д. е в размер на 4570,99 лева.
Валя Симеонова е подписала допълнителни споразумения към Трудов договор № 164/29.08.2018 г., с които е определила дъщеря си Н.Д. за ръководител на група „Биоразнообразието в България“, а именно: Допълнително споразумение № 139/01.10.2021 г. и Допълнително споразумение № 178/20.10.2022 г., както и е издала заповеди за определяне на групите и техните ръководители, както следва: Заповед № 14/20.09.2021 г. и Заповед № 36/04.10.2022 г.
Валя Симеонова, в качеството си на директор на ПГТ, е подписала графиците за отработено време на Н.Д. като ръководител на група „Биоразнообразието в България“, които са основание за изплащане на възнаграждението, както следва:
за учебната 2020/2021 година: 
на 29.10.2020 г. е подписала графика на м. октомври 2022 г.; 
на 27.11.2020 г. е подписала графика за м. ноември 2020 г.; 
на 04.12.2020 г. е подписала графика за м. декември 2020 г.; 
на 29.01.2021 г. е подписала графика за м. януари 2021 г.;  
на 16.04.2021 г. е подписала графика за м. април 2021 г.;  
на 30.06.2021 г. е подписала графика за м. юни 2021 г.  
за учебната 2020/2021 година: 
на 25.10.2021 г. е подписала графика на м. октомври 2021 г.; 
на 29.11.2021 г. е подписала графика за м. ноември 2021 г.; 
на 06.12.2021 г. е подписала графика за м. декември 2021 г.; 
на 31.01.2022 г. е подписала графика за м. януари 2022 г.;  
на 28.03.2022 г. е подписала графика за м. март 2022 г.;  
на 24.04.2022 г. е подписала графика за м. април 2022 г.;  
на 31.05.2022 г. е подписала графика за м. май 2022 г.;  
на 20.06.2022 г. е подписала графика за м. юни 2022 г.  
за учебната 2022/2023 година: 
на 28.10.2022 г. е подписала графика на м. октомври 2022 г.; 
на 30.11.2022 г. е подписала графика за м. ноември 2022 г.; 
на 15.12.2022 г. е подписала графика за м. декември 2022 г.; 
на 19.01.2023 г. е подписала графика за м. януари 2023 г.;  
на 28.02.2023 г. е подписала графика за м. февруари 2023 г.;  
на 28.03.2023 г. е подписала графика за м. март 2023 г.  
Валя Симеонова е издала заповеди за изплащане на възнаграждения на ръководителите на групи, в т.ч. и на Н.Д., както следва: Заповед № 342/22.07.2021 г., Заповед № 125/07.12.2021 г., Заповед № 471/25.07.2022 г., Заповед № 141/06.12.2022 г., Заповед № 691/17.07.2023 г.
Видно от приложената по преписката Справка за изплатени суми за ръководител на група „Биоразнообразието в България“, за периода от 04.12.2020 г. до настоящия момент/или за учебните 2020/2021, 2021/2022, 2022/2023 години/, Н.Д. е получила сума в общ размер на 2000,26 лева.
По своята правна същност и с оглед обективираното в тях, графиците за отработеното време, с които Валя Симеонова удостоверява извършената от Н.Д. работа, имат характер на „актове“ по смисъла на чл. 58 от ЗПКОНПИ /отм./. В резултат на тези волеизявления извършената от Д. работа, като ръководител на група „Биоразнообразието в България“, е одобрявана и съответно заплащана. По аргумент от противното следва, че липсата на такова волеизявление, би довела и до липсата на заплащане на възнаграждение. В този смисъл, Симеонова несъмнено е упражнил властнически правомощия като директор на ПГТ, а обективираните в процесните графици за отработено време волеизявления са насочени към одобрение на извършената от свързаното с нея лице работа, която следва да й бъде заплатена. Т.е. тези документи са основание за изплащане на възнаграждението на свързаното лице. Ето защо, следва да се приеме, че извършените от Симеонова волеизявления чрез подписване на графиците за отработено време за учебните години 2020/2021, 2021/2022 и 2022/2023, имат характера на „актове“ по смисъла на чл. 58 от ЗПКОНПИ /отм./. В своята практика, подкрепена и от практиката на Върховния административен съд (ВАС), Комисията приема, че в понятието „акт“ следва да се влага максимално широко съдържание, доколкото адресати на забраната по чл. 58 от ЗПКОНПИ /отм./ са всички категории публични длъжности с техните специфични правомощия. Под актове по чл. 58 от ЗПКОНПИ /отм./ следва да се разбират освен административните актове и всички волеизявления, направени в качеството на лице, заемащо висша публична длъжност (Решение № 3054 от 04.03.2014 г. на ВАС, VII отд. по адм. д. № 14481/ 2013 г., Решение № 1023 от 03.02.2022 г. на ВАС, VI отделение по адм. дело № 7755/2021 г. и други). Несъмнено при подписването на посочените графици, Симеонова е упражнила властническо правомощие, а обективираното в тях волеизявление е насочено към приемане на възложената работа и изплащане на уговореното възнаграждение. Посочените графици не са индивидуален административен акт, но отговарят на основното изискване към актовете по смисъла на ЗПКОНПИ /отм./, тъй като генерират права на свързаното лице. 
С подписването на посочените допълнителни споразумения, графиците за отработено време и с издаването на посочените заповеди, Симеонова е създала предпоставки свързаното с нея лице да получи както нематериална облага под формата на подкрепа, помощ и предимство за свързаното с нея лице – Н.Д., така и материална облага – доход в пари, получен в резултат на допълнителните възнаграждения за определени периоди от време, различни от основното й трудово възнаграждение, като по този начин е поставила Д. в по-благоприятно положение спрямо останалите служители в ПГТ. 
В подкрепа на горното е и факта, че такава помощ Д. е получила от Симеонова още при подписването на Трудов договор № 164/29.08.2018 г., сключен извън тригодишния срок по чл.73 от ЗПКОНПИ /отм./. От събраните по преписката доказателства и от приложения Одитен доклад е установено, че съгласно длъжностната характеристика на Н.Д., подписана на 03.09.2018 г., длъжността „ръководител на направление ИКТ“ се заема от лица, придобили висше образование и професионална квалификация „учител“, съгласно чл. 32 от Наредба № 12 от 01.09.2016 г. за статута и професионалното развитие на учителите, директорите и другите педагогически специалисти. Свидетелството за професионална квалификация на Н.Д. за „учител по информационни технологии“ е с рег. № 0018/05.09.2019 г. /приложено по преписката/, т.е. към момента на сключване на трудовия договор - 29.08.2018 г., лицето не е притежавало съответната квалификация. Като е предпочела дъщеря си, макар и да не е разполагала с нужната квалификация, да бъде назначена, Симеонова й е оказала подкрепа, помощ и предимство още при осигуряването й на работно място, където на един по-късен етап й е осигурила и възможността да получи и допълнителни възнаграждения под различна форма, което буди съмнение в подбудите и начина, по който Симеонова е упражнила правомощията си по служба във връзка с подписването на допълнителните споразумения за втори час на класа, наставничество и ръководител на група и другите актове, свързани с тях. 
Т.е. частният интерес е съществувал още при възникването на трудовото правоотношение и е продължил да съществува през целия период на време на действие на трудово правоотношение. Макар и тригодишният срок по чл. 73 от ЗПКОНПИ /отм./ за разкриване на конфликт на интереси по отношение на подписания трудов договор да е изтекъл, фактът на нарушаване на трудовото законодателство /още при подписване на му/, сочи към получаване от свързаното лице на нематериална облага – получаване на работа. Тази незаконосъобразност не се е санирала и не може да бъде пренебрегната при обосноваване на конфликта на интереси във връзка с подписаните допълнителни споразумения, заповеди и графици, които осигуряват допълнително възнаграждение на свързаното с Валя Симеонова лице. В конкретния случай съмненията за безпристрастност в обективното изпълнение на упражнените правомощия от Симеонова се обосновават и с оглед на интезитета и многобройността на постановените актове – допълнителни споразумения, заповеди, графици за отработено време.
От изложеното следва изводът, че от упражнените от Валя Симеонова правамощия е реализирана нематериална облага, изразяваща се в осигурената подкрепа, помощ и предимство на дъщеря й – Н.Д., и материална облага – осигуряване на допълнително възнаграждение за Н.Д. Съществуването на облага в полза на свързаното лице подчертава наличието на частен интерес, както за него, така и за лицето, заемащо публична длъжност, който е повлиял върху безпристрастното и обективно изпълнение на правомощията и задълженията по служба на Валя Симеонова, в качеството й на директор на ПГТ. Законът не допуска фактически състояния, в които дадено лице, заемащо публична длъжност, би могло да повлияе в частен интерес, като по този начин компрометира публичната длъжност, реда и начина, по който се осъществяват публичните функции. Целта е предотвратяване на съмнения, че лицата, заемащи публични длъжности, осъществяват правомощията си на база лични и роднински отношения, а не на база законоустановени критерии. 
Освен това, от събраните по преписката доказателства се установява, че за изпълнението на основните й трудови функции, не е било необходимо с Н.Д. да се сключват допълнителни споразумения за наставничество и да й се изплаща допълнително възнаграждение, още повече, че същата не е отговаряла на условията за това. На първо място да изпълнява функциите по наставничество са разписани за длъжностите „старши учител“ и „главен учител“, съответно в чл.6, ал.1, т.4 и т.5 от Наредба № 15 от 22.07.2019 г., и в чл.7, ал.1, т.5 от Наредбата. Не са разписани такива функции за заеманата от Д. длъжност. От друга страна съгласно чл.29, т.2 от Наредбата № 15 длъжността "ръководител на направление информационни и комуникационни технологии" включва подпомагане на педагогическите специалисти при избора и използване на цифрови технологии в образователния процес, за което не се предвижда допълнително заплащане, тъй като е част от задълженията на лицето, което заема тази длъжност. В длъжностната характеристика на длъжността „ръководител на направление ИКТ“ е разписано като основна цел да подпомага технически и организационно директора и педагогическите специалисти при внедряването, използването и поддръжката на информационните и комуникационните технологии в образователния процес. Видно от споразуменията, Н.Д., към датата на тяхното подписване, има 2 години и 11 месеца, съответно 3 години и 11 месеца трудов стаж и професионален опит, съгласно Поименното щатно разписание на длъжностите.
Съгласно приложените по преписката 10 броя Вътрешни правила за работната заплата за периода от 2020г. до 2023 г. – чл.12, за наставничество на учители се заплаща не по – малко от 60,00 лева и не повече от 300 лева месечно за срок до една година в рамките на делегирания бюджет. Наставничеството се извършва на новопостъпилите учители за да получават професионална подкрепа в процеса на изпълнение на служебните си задължения, независимо от възрастта  и на учители, прекъснали трудовия си стаж най-малко за една година като учители. Видно от приложените по преписката допълнителни споразумения за наставничество възнаграждението на Н.Д. е определено към горната граница от 300 лв., а именно в размер на 250 лв. месечно.
С цел обосноваване на частния интерес, както и с оглед опровергаване възраженията на Валя Симеонова, дадени пред Комисията, следва да се има предвид и разпоредбата на чл.21 от Наредбата за приобщаващото образование, съгласно която заниманията по интереси в училищата включват провеждане на учебни часове и изяви на учениците, провеждане на междуинституционални занимания по интереси и междуинституционални изяви на учениците, обхванати в тях, посещения на културно-исторически и природонаучни обекти, институции, публични и стопански организации и други. Заниманията по интереси се организират приоритетно в тематичните направления: "Дигитална креативност", "Природни науки", "Математика", "Технологии", "Изкуства и култура", "Гражданско образование", "Екологично образование и здравословен начин на живот", "Спорт". Заниманията по интереси по тематични направления "Дигитална креативност", "Природни науки", "Математика" и "Технологии" са не по-малко от 40 на сто от общия годишен брой часове за организирани занимания по интереси в училището. Заниманията по интереси и изявите на учениците, обхванати в тях, може да се организират съвместно от две и повече училища. Училищата може да организират заниманията по интереси и изявите на учениците, обхванати в тях, съвместно с физически лица и с юридически лица, чийто предмет на дейност е свързан с тематичните направления на заниманията по интереси. Ръководители на заниманията по интереси са педагогически и други специалисти от училището или външни за него физически лица и представители на юридически лица, включително от други образователни институции. Т.е. от изложеното следва изводът, че подкрепа за личностно развитие на учениците, която осигурява подходяща физическа, психологическа и социална среда за развитие на способностите и уменията им, не е необходимо да бъде предоставена единствено и само от педагогически специалисти от училището.
Конфликтът на интереси предполага наличието на частен интерес и съпътстващата го облага, като тези обстоятелства следва да бъдат установени по несъмнен начин към момента на извършване преценката за конфликт на интереси. Предвид гореизложеното, Комисията приема, че по безспорен начин в конкретния случай са доказани втората и третата предпоставка за възникване конфликт на интереси по отношение на Валя Симеонова, в качеството й на директор на ПГТ – упражнени правомощия по служба и частен интерес при сключването на допълнителните споразумения с Н.Д. в нарушение на разпоредбата на чл.58, изр. второ от ЗПКОНПИ /отм./, и при издаването на заповеди и приемането на графиците за отработено време в нарушение на разпоредбата на чл.58, изр. първо от ЗПКОНПИ /отм./.
Предвид изложеното дотук, Комисията не приема и не кредитира обясненията на Валя Симеонова, обективирани в Протокол с вътр. № КПК-РД-04-60/18.04.2024 г. на КПК от изслушването й на 15.04.2024 г. и Възражение с вх. № КПК-6375-2/23.04.2024 г. на КПК, по отношение на упражнените от нея правомощия, касаещи Н.Д. и възнагражденията, които тя е получила по сключени с ПГТ допълнителни споразумения за втори час на класа, за наставничество и като ръководител на група по интереси. Основните аргументи на Симеонова са, че всичко, което е правено в гимназията е обсъждано на Педагогически съвет, че училището не разполага с педагогически русерс, че с навлизането на дигитализацията в учебния процес, учителите се нуждаят от допълнително обучение, че на нито един учител, който е изявил желание за сформиране на група по интереси, не му е отказано. За осъществяване състава на чл.58 от ЗПКОНПИ /отм./ е без значение дали лицето заемащо публична длъжност, действа в условията на оперативна самостоятелност или при условията на обвързана компетентност, която в конкретния случай и не е налице, тъй като посочените решения на педагогическия съвет не обвързват директора. Достатъчно и необходимо условие е сключването на договорите и издаването на заповедите да са във връзка с правомощията на овластеното лице. Комисията счита за ирелевантни в процесния случай твърденията за наличие на затруднения при намирането на добри специалисти –учители и необходимостта от допълнително обучение. Не кредитира твърденията й, че учителите, които работят в гимназията не желаят да ръководят групи по интереси, тъй като, както бе посочено по-горе, са налице и други форми за подкрепа на личностното развитие на учениците, и не е необходимо тези форми да бъдат реализирани единствено и само от педагогически специалисти от училището. По отношение на наставничеството, в длъжностната характеристика на длъжността „ръководител на направление ИКТ“ е разписано като основна цел да подпомага технически и организационно директора и педагогическите специалисти при внедряването, използването и поддръжката на информационните и комуникационните технологии в образователния процес, и за изпълнението на основните й трудови функции, не е било необходимо с Н.Д. да се сключват допълнителни споразумения и да й се изплаща допълнително възнаграждение. В този смисъл ирелевантни са приложените към възражението с вх. № КПК-6375-2/23.04.2024 г. на КПК протоколи от заседания на Педагогическия съвет на ПГТ, на които Н.Д. е отчитала работата си като наставник, тъй като това не отменя факта, че за тази своя работа Н.Д. е получила допълнително възнаграждение, което не й се е следвало. Комисията не кредитира и приложените към възражението 3 бр. заявки-спецификации за свободно работно място, приложени като доказателство на тезата, че липсват учители, които желаят да бъдат назначени. На първо място приложената Заявка-спецификация от 21.03.2023 г. е за длъжността „учител по Информационни технологии“, а не за длъжността „ръководител на направление ИКТ“. Във втората заявка липсва посочено възнаграждение, а и в трите заявки като основание за сключване на трудовия договор е посочен чл.70 от КТ – трудов договор със срок на изпитване. Т.е. заявките поставят различни изисквания и условия. 
Законът не допуска фактически ситуации, в които дадено лице, заемащо публична длъжност, би могло да повлияе  в частен интерес, като по този начин компрометира публичната длъжност, реда и начина, по който се осъществяват функциите, възложени на учреждение или ведомство. Конфликт на интереси е налице, ако съответният частен интерес на лицето, заемащо висша публична длъжност, е във връзка с упражняването на неговите властнически правомощия. Достатъчно и необходимо условие е упражненото правомощие да е във връзка с правомощията на овластеното лице, каквото в случая е налице (в тази насока е Решение №2585 от 24.02.2021 г. на ВАС, VI-то отд. по адм. дело №13462/2020 г. и цитираните в него решения).
[bookmark: xt74ab7islwu]Именно за да се предотврати възникването на конфликт на интереси, законодателят е предвидил механизма за избягването му чрез самоотвод, предвиден в разпоредбата на чл.63 ал.1 от ЗПКОНПИ /отм./, съгласно която когато лице, заемащо висша публична длъжност, има частен интерес, то е длъжно да си направи самоотвод от изпълнението на конкретно правомощие или задължение по служба, като уведоми органа по избора или назначаването, което Валя Симеонова не е направила. 
Вземайки предвид изложеното до тук, се установява, че Валя ****** Симеонова, в качеството й на директор на Професионална гимназия по транспорт, е нарушила разпоредбата на чл.58, изр. второ от ЗПКОНПИ /отм./, като е сключила допълнителни споразумения към Трудов договор № 164/29.08.2018 г., в частен интерес на свързаното с нея лице – нейната дъщеря Н.Д., а именно: Допълнително споразумение № 110/14.09.2021 г. и Допълнително споразумение № 161/14.09.2022 г., с което е определено допълнително трудово възнаграждение за провеждане на втори час на класа, Допълнително споразумение № 124/14.09.2021 г. и Допълнително споразумение № 139/14.09.2022 г,. с което е определено допълнително трудово възнаграждение за наставничество, Допълнително споразумение № 139/01.10.2021 г. и Допълнително споразумение № 178/20.10.2022 г., с което е определено допълнително трудово възнаграждение като ръководител група по интереси.
В частен интерес на дъщеря си, Валя Симеонова, в качеството си на директор на ПГТ, е подписала графиците за отработено време на Н.Д. като ръководител на група „Биоразнообразието в България“, които са основание за изплащане на възнаграждението, както следва:
за учебната 2020/2021 година: 
на 29.10.2020 г. е подписала графика на м. октомври 2022 г.; 
на 27.11.2020 г. е подписала графика за м. ноември 2020 г.; 
на 04.12.2020 г. е подписала графика за м. декември 2020 г.; 
на 29.01.2021 г. е подписала графика за м. януари 2021 г.;  
на 16.04.2021 г. е подписала графика за м. април 2021 г.;  
на 30.06.2021 г. е подписала графика за м. юни 2021 г.  
за учебната 2020/2021 година: 
на 25.10.2021 г. е подписала графика на м. октомври 2021 г.; 
на 29.11.2021 г. е подписала графика за м. ноември 2021 г.; 
на 06.12.2021 г. е подписала графика за м. декември 2021 г.; 
на 31.01.2022 г. е подписала графика за м. януари 2022 г.;  
на 28.03.2022 г. е подписала графика за м. март 2022 г.;  
на 24.04.2022 г. е подписала графика за м. април 2022 г.;  
на 31.05.2022 г. е подписала графика за м. май 2022 г.;  
на 20.06.2022 г. е подписала графика за м. юни 2022 г.  
за учебната 2022/2023 година: 
на 28.10.2022 г. е подписала графика на м. октомври 2022 г.; 
на 30.11.2022 г. е подписала графика за м. ноември 2022 г.; 
на 15.12.2022 г. е подписала графика за м. декември 2022 г.; 
на 19.01.2023 г. е подписала графика за м. януари 2023 г.;  
на 28.02.2023 г. е подписала графика за м. февруари 2023 г.;  
на 28.03.2023 г. е подписала графика за м. март 2023 г.  
С подписването на посочените по-горе 20 бр. графици за отработено време за трите учебни години, Валя Симеонова е нарушила разпоредбата на чл. 58, изречение първо, предл. трето от ЗПКОНПИ /отм./, като е участвал в приемането на актове в частен интерес на свързаното с нея лице – Н.Д.
Валя ****** Симеонова, в качеството й на директор на Професионална гимназия по транспорт, е нарушила разпоредбата на чл.58, изр. първо, предл. четвърто  от ЗПКОНПИ /отм./, и като е издала заповеди в частен интерес на свързаното с нея лице, а именно: Заповед № 408/10.09.2021 г., Заповед № 530/12.09.2022 г., Заповед № 14/20.09.2021 г., Заповед № 36/04.10.2022 г., Заповед № 342/22.07.2021 г., Заповед № 125/07.12.2021 г., Заповед № 471/25.07.2022 г., Заповед № 141/06.12.2022 г. и Заповед № 691/17.07.2023 г.
Нарушението на чл. 58, изр. второ от ЗПКОНПИ /отм./ е извършено в гр. С., чрез действия осществени на 14.09.2021 г., 01.10.2021 г., 14.09.2022 г., 20.10.2022 г. – датите, на които са подписани допълнителните споразумения.
Нарушението на чл. 58, изр. първо, предл. трето от ЗПКОНПИ /отм./ е извършено в гр. С., чрез действия осществени на 29.10.2020 г., 27.11.2020 г., 04.12.2020 г., 29.01.2021 г., 16.04.2021 г., 30.06.2021 г., 25.10.2021 г., 29.11.2021 г., 06.12.2021 г., 31.01.2022 г., 28.03.2022 г., 24.04.2022 г., 31.05.2022 г., 20.06.2022 г., 28.10.2022 г., 30.11.2022 г., 15.12.2022 г., 19.01.2023 г.,  28.02.2023 г., 28.03.2023 г. – датите, на които са подписани графиците за отработено време.
Нарушението на чл. 58, изр. първо, предл. четвърто от ЗПКОНПИ /отм./ е извършено в гр. С., чрез действия осществени на 22.07.2021 г., 10.09.2021 г., 20.09.2021 г., 07.12.2021 г., 25.07.2022 г., 12.09.2022 г.,04.10.2022 г., 06.12.2022 г., 17.07.2023 г. – датите на които са издадени посочените по-горе заповеди.
Установените от Комисията нарушения налагат реализиране на предвидените санкционни последици, наложени при преценка характера и тежестта на нарушенията, личността на нарушителя и общественото въздействие на нарушенията, както и отнемане по чл. 81 от ЗПКОНПИ /отм./.
На основание чл. 81, ал. 1 от ЗПКОНПИ /отм./, във вр. с писмо вх. № КПК-15-7/10.04.2024 г. на КПК от началника на РУО – С. - град, на отнемане в полза на държавата подлежи сума в размер на 4340 лв. (четири хиляди триста и четиридесет лева), представляваща полученото от Симеонова нетно дневно възнаграждение за датите, на които същата е упражнила гореописаните правомощия в полза на свързаното с нея лице, при наличието на конфликт на интереси.
За датите на които е подписала допълнителните споразумения Валя Симеонова, в качеството си на директор на ПГТ, е получила следните нетни дневни възнаграждения: 
на 14.09.2021 г. – 122,80 лв., 
на 01.10.2021 г. – 116,94 лв., 
на 14.09.2022 г. – 141,44 лв., 
на 20.10.2022 г. – 141,44 лв. общо 522,62 лв.
За датите на които е подписала посочените по-горе заповеди, Валя Симеонова, в качеството си на директор на ПГТ, е получила следните нетни дневни възнаграждения: 
на 22.07.2021 г. – 144,45 лв., 
на 10.09.2021 г. – 122,80 лв., 
на 20.09.2021 г. – 122,80 лв., 
на 07.12.2021 г. – 122,80 лв., 
на 25.07.2022 г. – 134,70 лв., 
на 12.09.2022 г. – 141,44 лв., 
на 04.10.2022 г. – 141,44 лв., 
на 06.12.2022 г. – 176,04 лв., 
на 17.07.2023 г. – 143,54 лева. Общо 1250,01 лв.
За датите, на които е подписала графиците за отработено време на дърщеря си Н.Д., Валя Симеонова, в качеството си на директор на ПГТ, е получила следните нетни дневни възнаграждения:
за учебната 2020/2021 година: 
на 29.10.2020 г. – 92,81 лв.,
на 27.11.2020 г. – 102,10 лв.,
на 04.12.2020 г. – 102,10 лв.,
на 29.01.2021 г. – 102,10 лв.,
на 16.04.2021 г. – 116,94 лв.,
на 30.06.2021 г. – 144,45 лв.,
за учебната 2020/2021 година: 
на 25.10.2021 г. – 116,94 лв.,
на 29.11.2021 г. – 122,80 лв., 
на 06.12.2021 г. – 122,80 лв.,
на 31.01.2022 г. – 122,88 лв.,
на 28.03.2022 г. – 112,45 лв.,
на 24.04.2022 г. – 130,20 лв.,
на 31.05.2022 г. – 130,20 лв.,
на 20.06.2022 г. – 128,58 лв.,
за учебната 2022/2023 година: 
на 28.10.2022 г. – 141,44 лв.,
на 30.11.2022 г. – 166,26 лв.,
на 15.12.2022 г. – 176,04 лв.,
на 19.01.2023 г. – 149,63 лв., 
на 28.02.2023 г. – 149,63 лв.,
на 28.03.2023 г. – 137,02 лв.
общо 2567,37 лева.
На основание чл. 81, ал. 2 от ЗПКОНПИ /отм./, с оглед осъществените от Валя Симеонова правомощия, чрез които свързаното с нея лице – Н.Д., се е обогатило неправомерно, на отнемане в полза на държавата подлежат суми, представляващи материална облага, реализирана в резултат на конфликта на интереси, както следва: допълнително трудово възнаграждение за провеждане на втори час на класа, в общ размер на 747,22 лв., допълнително трудово възнаграждение за наставничество в общ размер на 4570,99 лв. и допълнително трудово възнаграждение за ръководител на група „Биоразнообразието в България“, за учебните 2020/2021, 2021/2022, 2022/2023 години/, сума в общ размер на 2000,26 лева. Или общият размер на получените суми е 7318,47 лева.
Комисията е направила своите изводи за наличието на конфликт на интереси на база на доказателства, събрани по реда на Административнопроцесуалния кодекс, а в случая събраните такива безспорно водят до извода за упражнени правомощия в частен интерес на дъщерята на Валя Симеонова и свързано с нея лице – Н.Д.. 
Предвид изложеното и на основание чл. 92, ал. 1 и ал. 2 от ЗПК, във вр. с § 7, ал. 2 от ПЗР на ЗПК, Комисията за противодействие на корупцията

УСТАНОВЯВА конфликт на интереси по отношение на Валя ****** Симеонова с ЕГН ******, директор на Професионална гимназия по транспорт, гр. С., и в това й качество лице, заемащо публична длъжност, по чл. 6, ал. 1, т. 50 от ЗПК, за това, че е сключила допълнителни споразумения към Трудов договор № 164/29.08.2018 г., в частен интерес на свързано с нея лице – нейната дъщеря Н.Д., а именно: Допълнително споразумение № 110/14.09.2021 г., Допълнително споразумение № 161/14.09.2022 г., Допълнително споразумение № 124/14.09.2021 г., Допълнително споразумение № 139/14.09.2022 г., Допълнително споразумение № 139/01.10.2021 г. и Допълнително споразумение № 178/20.10.2022 г., в нарушение на разпоредбата на чл. 58, изр. второ от ЗПКОНПИ (отм.). 
НАЛАГА: глоба в размер на 5000 (пет хиляди) лв. на Валя ****** Симеонова с ЕГН ******, директор на Професионална гимназия по транспорт, гр. С., с постоянен адрес в гр. С., ж.к. „Д.“ № **, вх. **, ет. **, ап. **, на основание чл. 171, ал. 1 от ЗПКОНПИ (отм.), за осъществен конфликт на интереси по чл. 52 от ЗПКОНПИ (отм.), за извършено нарушение на разпоредбата на чл. 58, изр. второ от ЗПКОНПИ (отм.), в качеството й на лице, заемащо публична длъжност по смисъла на чл. 6, ал. 1, т. 50 от ЗПК.  
ОТНЕМА, в полза на държавата, от Валя ****** Симеонова с ЕГН ******, директор на Професионална гимназия по транспорт, гр. С., с постоянен адрес в гр. С., ж.к. „Д.“ № **, вх. **, ет. **, ап. **, сума в размер на 522,62 лв. (петстотин двадесет и два лева и шестдесет и две стотинки), представляваща дневните й възнаграждения за 14.09.2021 г., 01.10.2021 г., 14.09.2022 г., 20.10.2022 г., получени от деянието, породило конфликт на интереси, на основание чл. 81, ал. 1 от ЗПКОНПИ (отм.).
УСТАНОВЯВА конфликт на интереси по отношение на Валя ****** Симеонова с ЕГН ******, директор на Професионална гимназия по транспорт, гр. С., и в това й качество лице, заемащо публична длъжност, по чл. 6, ал. 1, т. 50 от ЗПК, за това, че в частен интерес на свързано с нея лице – нейната дъщеря Н.Д., е издала Заповед № 408/10.09.2021 г., Заповед № 530/12.09.2022 г., Заповед № 14/20.09.2021 г., Заповед № 36/04.10.2022 г., Заповед № 342/22.07.2021 г., Заповед № 125/07.12.2021 г., Заповед № 471/25.07.2022 г., Заповед № 141/06.12.2022 г. и Заповед № 691/17.07.2023 г., в нарушение на разпоредбата на чл. 58, изр. първо, предл. четвърто от ЗПКОНПИ (отм.). 
НАЛАГА: глоба в размер на 5000 (пет хиляди) лв. на Валя ****** Симеонова с ЕГН ******, директор на Професионална гимназия по транспорт, гр. С., ж.к. „Д.“ № **, вх. **, ет. **, ап. **, на основание чл. 171, ал. 1 от ЗПКОНПИ (отм.), за осъществен конфликт на интереси по чл. 52 от ЗПКОНПИ (отм.), за извършено нарушение на разпоредбата на чл. 58, изр. първо, предл. четвърто от ЗПКОНПИ (отм.), в качеството й на лице, заемащо публична длъжност по смисъла на чл. 6, ал. 1, т. 50 от ЗПК.  
ОТНЕМА, в полза на държавата, от Валя ****** Симеонова с ЕГН ******, директор на Професионална гимназия по транспорт, гр. С., с постоянен адрес в гр. С., ж.к. „Д.“ № **, вх. **, ет. **, ап. **, сума в размер на 1250,01 лв. (хиляда двеста и петдесет лева и една стотинка), представляваща дневните й възнаграждения за 22.07.2021 г., 10.09.2021 г.,  20.09.2021 г., 07.12.2021 г., 25.07.2022 г., 12.09.2022 г., 04.10.2022 г., 06.12.2022 г., 17.07.2023 г., получени от деянието, породило конфликт на интереси, на основание чл. 81, ал. 1 от ЗПКОНПИ (отм.).
УСТАНОВЯВА конфликт на интереси по отношение на Валя ****** Симеонова с ЕГН ******, директор на Професионална гимназия по транспорт, гр. С., и в това й качество лице, заемащо публична длъжност, по чл. 6, ал. 1, т. 50 от ЗПК, за това, че в частен интерес на свързано с нея лице – нейната дъщеря Н.Д., е подписала графиците за отработено време на Н.Д. като ръководител на група „Биоразнообразието в България“ за учебните 2020/2021, 2021/2022 и 2022/2023 години, на дати: 29.10.2020 г.,  27.11.2020 г.,  04.12.2020 г., 29.01.2021 г., 16.04.2021 г., 30.06.2021 г., 25.10.2021 г., 29.11.2021 г., 06.12.2021 г., 31.01.2022 г., 28.03.2022 г.,  24.04.2022 г., 31.05.2022 г., 20.06.2022 г.,  28.10.2022 г., 30.11.2022 г., 15.12.2022 г., 19.01.2023 г., 28.02.2023 г. и 28.03.2023 г., в нарушение на разпоредбата на чл. 58, изр. първо, предл.трето от ЗПКОНПИ (отм.). 
НАЛАГА: глоба в размер на 5000 (пет хиляди) лв. на Валя ****** Симеонова с ЕГН ******, директор на директор на Професионална гимназия по транспорт, гр. С., с постоянен адрес в гр. С., ж.к. „Д.“ № **, вх. **, ет. **, ап. **, на основание чл. 171, ал. 1 от ЗПКОНПИ (отм.), за осъществен конфликт на интереси по чл. 52 от ЗПКОНПИ (отм.), за извършено нарушение на разпоредбата на чл. 58, изр. първо, предл. трето от ЗПКОНПИ (отм.), в качеството й на лице, заемащо публична длъжност по смисъла на чл. 6, ал. 1, т. 50 от ЗПК.  
ОТНЕМА, в полза на държавата, от Валя ****** Симеонова с ЕГН ******, директор на Професионална гимназия по транспорт, гр. С., с постоянен адрес в гр. С., ж.к. „Д.“ № **, вх. **, ет. **, ап. **, сума в размер на 2567,37 лв. (две хиляди петстотин шестдесет и седем лева и тридесет и седем стотинки), представляваща дневните й възнаграждения за 29.10.2020 г.,  27.11.2020 г.,  04.12.2020 г., 29.01.2021 г., 16.04.2021 г., 30.06.2021 г., 25.10.2021 г., 29.11.2021 г., 06.12.2021 г., 31.01.2022 г., 28.03.2022 г.,  24.04.2022 г., 31.05.2022 г., 20.06.2022 г.,  28.10.2022 г., 30.11.2022 г., 15.12.2022 г., 19.01.2023 г., 28.02.2023 г. и 28.03.2023 г., получени от деянието, породило конфликт на интереси, на основание чл. 81, ал. 1 от ЗПКОНПИ (отм.).
	ОТНЕМА: на основание чл. 81, ал. 2 от ЗПКОНПИ /отм./ в полза на държавата от Валя ****** Симеонова с ЕГН ******, директор на Професионална гимназия по транспорт, гр. С., с постоянен адрес в гр. С., ж.к. „Д.“ № **, вх. **, ет. **, ап. **, сума в размер на 7318,47 лв. (седем хиляди триста и осемнадесет лева и четиридесет и седем стотинки), представляваща получената материална облага от свързаното лице Н.Д.Д., в резултат на установения конфликт на интереси.
НЕ УСТАНОВЯВА конфликт на интереси по отношение на Валя ****** Симеонова с ЕГН ******, директор на Професионална гимназия по транспорт, гр. С., и в това й качество лице, заемащо публична длъжност, по чл. 6, ал. 1, т. 50 от ЗПК, за това, че е сключила допълнителни споразумения към Трудов договор № 164/29.08.2018 г. на Н.Д.Д., а именно: Допълнително споразумение № 17/20.01.2021 г., Допълнително споразумение № 27/20.04.2022 г., Допълнително споразумение № 106/08.09.2022 г., Допълнително споразумение № 71/25.08.2023 г., Допълнително споразумение № 86/02.08.2021 г., Допълнително споразумение № 130/01.10.2021 г., Допълнително споразумение № 152/01.12.2021 г., Допълнително споразумение № 165/06.10.2022 г., Допълнително споразумение № 1/04.01.2023 г., както и за сключените от нея допълнителни споразумения към Трудов договор № 52/10.09.2009 г. на  П.П.П., а именно: Допълнително споразумение № 39/20.01.2021 г., Допълнително споразумение № 62/20.04.2022 г. и Допълнително споразумение № 128/08.09.2022 г., и за това, че е издала Заповед № 126/25.11.2022 г. за прекратяване на трудовото му правоотношение, поради липса на честен интерес, неин или на свързаните с нея лица по смисъла на § 1, т. 15 от ДР на ЗПКОНПИ (отм.).
НЕ УСТАНОВЯВА конфликт на интереси по отношение на Валя ****** Симеонова с ЕГН ******, директор на Професионална гимназия по транспорт, гр. С., и в това й качество лице, заемащо публична длъжност, по чл. 6, ал. 1, т. 50 от ЗПК, за това, че е сключила договори за извършване на строително-монтажни работи, а именно: Договор № 1/07.07.2021 г. с „******“ ЕООД, Договор № 2/14.07.2021 г. с „******“ ЕООД, Договор № 3/16.08.2021 г. с „******“ ЕООД, Договор № 4/16.08.2021 г. с „******“ ЕООД, Договор № 5/25.10.2021 г. с „******“ ЕООД, Договор № 1/27.07.2022 г. с „******“ ЕООД, Договор № 2/27.07.2022 г. с „******“ ЕООД, Договор № 3/07.11.2022 г. с „******“ ЕООД, поради липса на честен интерес, неин или на свързани с нея лица по смисъла на § 1, т. 15 от ДР на ЗПКОНПИ (отм.).
Сумата, посочена в настоящото решение, в общ размер на 26658,47 лв. (двадесет и шест хиляди шестотин петдесет и осем лева и четиридесет и седем стотинки), следва да се преведе по банкова сметка на КПК:
Банка: БНБ
Банкова сметка /IBAN/: BG56 BNBG 9661 3000 1455 01
Банков идентификационен код /BIC/: BNBGBGSD
Бенефициент: Комисия за противодействие на корупцията

На основание чл. 92, ал. 3 от ЗПК, в 7-дневен срок, считано от датата на уведомяване за решението, сумата от 26658,47 лв. (двадесет и шест хиляди шестотин петдесет и осем лева и четиридесет и седем стотинки) мое да бъде заплатена, по горепосочената банкова сметка.
На основание чл. 94, ал. 1 от ЗПК, решението може да се оспори от заинтересованото лице пред Административен съд – С. град, по реда на Административнопроцесуалния кодекс, в 14-дневен срок от съобщаването му.
Препис от Решението да се изпрати на С. градска прокуратура, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, в частта, с която се установява липсата на конфликт на интереси и с оглед правомощията си по надзор за законност на административните актове. 
Препис от решението да се изпрати на Валя ****** Симеонова – директор на Професионална гимназия по транспорт, гр. С.

